Kantapään kautta: Pientä pihaprojektia\nTähänastiset puutarhaprojektit ovat sijoittuneet pihan keskiosan (puron ympäristö) sekä mökin toisen sivualueen (kasvimaat, yms.) somisteluun ja terassin oleskelupuolinen piha-alue on ollut... noh... aika ruma. Vaan eipä ole kohta enää, sillä kesäloman loppupuolella alkoi tapahtumaan.\nMaa-alueemme on rinnettä, joten tälle alueelle on tuotettu runsaasti täytemaata, joka ei laadultaan ole ehkä sitä parasta mahdollista, sillä olemme ottaneet vastaan toisten ylijäämiä: ojanreunusmaata sekä aika savista maata. Mies tilasi satsin sepeliä ja sitä leviteltiin päälle paikka paikoin hyvin paksultikin. Sepelialueiden keskelle ja reunoille jätettiin kuitenkin aukkoja kukkapenkkejä varten, joten multaakin tuli tilattua suuri keko.\nTähän mennessä olen pitänyt kiinni siitä, että olen käyttänyt pussimultaa välttääkseni rikkaruohomullan riskiä. Aika monet tarinat olen lukenut, kuinka mullan mukana onkin tullut runsain mitoin rikkakasveja mutta nyt mullan tarve on jo niin suuri, että ei rahapussi antanut periksi tilata pussimultaa. En voi olla muuta kuin peukku pystyssä ja toivoa, että ensi keväänä kukkapenkeistäni ei nouse runsain mitoin erilaisia rikkakasveja.\nAjatuskatkoksen vuoksi tästä alueesta ei tullut otettua kuvaa ennen kuin mies levitteli sepelit, mutta näillä mennään. Harmittaa lähinnä siksi, että ei jää muistoksi ihan niin selkeää ennen jälkeen -kuvakokoelmaa.\nVasemmalla näkyvälle sepelialueelle tulee ensi kesänä rakopuuliiteri\nTässä kuvassa olen juossut kottikärryn kanssa jo muutamat kerrat. Multaa jo saaneiden kukkapenkkien taakse tehdään jossakin vaiheessa grilli/nuotiopaikka.\nKaikista kauimmaisena oikealla näkyvään kukkamaahan tulee kaikista syvin multa, keskimmäiseen osittain mullitettuun vähän vähemmän ja lähimpänä näkyvään vielä mullittamattomaan kaikista vähiten. Runsaampia perennoja kokeilen kahteen syvämultaisempaan ja tähän yhteen on tarkoituksena laittaa vain matalia perennoja. Vasemmalla näkyvään reuna-alueeseen on tällä hetkellä ajatuksena laittaa havuja ja heiniä ja mahdollisesti jotakin pensasta.\nSepelialueen ja taustalla näkyvän aidan väliin tulee myös istutukset rajaamaan pihaa; luultavasti aika havu/pensaspainotteisesti\nKuvassa näkyvät romut eivät luonnollisesti jääneet tuonne sekaan\nPohjalle päädyin laittamaan juurimattoa, jotta kasvit eivät lähde sepelin sekaan (eikä alla olevasta täytemaasta kasva mitään kukkapenkkiin)\nTämän alueen muodosta tykkään kaikista eniten. Kivetys on vielä kesken mutta mullat on laitettu.\nMökin terassilta liiteripaikkaan päin kuvattuna\nOikealla olevan kukkapenkin vasemman reunan multasyvyys jää matalemmaksi kuin oikean reunan\nTähän kärrään vielä runsaasti multaa lisää, jotta jää varsinkin vasemmasta reunasta selkeästi koholle\nKeskeltä sepeliä sojottaa sähköjohtoja ja siihen kohtaan tulee pihavalo (tai nyt mies on jo laittanut sen paikoilleen)\nSepelialueen takana oikealla näkyy "paljasta" savimaata, johon tällä hetkellä on ajatuksena laittaa multakerros ja maanpeitekasvia sekä pyykinkuivausteline\nVaikka sepelin ja näiden istutusalueiden alle jää nyt hyvin huonosti vettä läpäisevä savinen maa, en usko siitä koituvan ongelmaa. Se voi olla jopa hyvä, koska nämä kukkapenkit ovat aika haasteelliset aurinkoisina päivinä, sillä aurinko pääsee paistamaan tähän ihan koko päivän. Kosteus saattaa pysyä paremmin savisen pohjamaan ansiosta mutta maa viettää pois mökistä, joten seisomaan vesi ei uima-allasmaisesti tähän kuitenkaan voi jäädä.\nTavoitteeni on tämän syksyn aikana saada ainakin nuo kolme sepelin keskellä olevaa istutusaluetta mullitettua ja mahdollisimman pitkälti kivireunustettuakin mutta jos aika ja multa riittää, toivoisin saavani tehtyä myös reuna-alueita jonkin verran ennen talvea.\nTunnisteet: Juurimatto, Pihasepeli\nMuonamiehen mökin Mummu 3. syyskuuta 2015 klo 9.30\nOleteta ahkeroineet ja lopputulos on varmasti hyvä.\nTiina Laiho 3. syyskuuta 2015 klo 11.30\nToivottavasti. :) Kyllä taas jänskättää kun omassa päässä pyörittelee kasvivalintoja ja yrittää hahmottaa miltä kokonaisuus näyttäisi erilaisilla toteutustavoilla. Osittain laitan istutuksia jo tänä syksynä ja malttamattomana odottelen sitten koko talven kevättä.\nBetween 3. syyskuuta 2015 klo 19.34\nHyvältä näyttää. Järkevää edetä perusteellisesti ja harkiten. Kyllä vanhassa sanonnassa "hyvin suunniteltu on puoliksi tehty" on vinha perä.\nTiina Laiho 6. syyskuuta 2015 klo 18.38\nKiitokset! Tämä alue taitaa olla perusteellisimmin suunniteltu tähän astisista tekeleistä. :) Vaikkakaan tämä ei alunperin edes kuulunut tämän kesän suunnitelmiin. Kasvit täytyy myös mietiskellä tarkkaan, koska näillä näkymin en näiden jälkeen tee enää uusia pelkkiä kukkapenkkejä, jotta pysyy mukavana hoidella.


Youngblood Weekender Palette -monikäyttöinen meikkipaletti (sis. 13 tuotetta) | Luomivärit\nWeekender Palette -monikäyttöinen meikkipaletti (sis. 13 tuotetta)\nUPEA MEIKKIPALETTI YOUNGBLOODILTA!\nKolmikerroksinen paletti mahduttaa sisälleen monta upeaa tuotetta kätevällä designillaan.\nPaletista löydät 9kpl mahtavan pigmentin omaavaa luomiväriä, sekä mattaisia että kauniin kuultavia, tuttuun YOUNGBLOOD:n tapaan. Lisäksi 4kpl poskipunaa / korostusväriä.\nPaletissa kaunis, nahanomainen koristepinta ja magneettikiinnitys, joka pitää meikkisi turvassa käsilaukussakin. Lisäksi paletin sisällä peili.\nmeikkipaletti, luomiväripaletti, poskipunapaletti, korostusväripaletti, luomiväri, poskipuna, korostusväri, highlighter, kosmetiikka, meikit, silmät, posket, kasvot, lahjat, lahjaksi, lahja, kosmetiikkalahja\nMAC Art Library -luomiväripaletti 17,2 g\nWeekender Palette -monikäyttöinen meikkipaletti (sis. 13 tuotetta) on lisätty ostoskoriin.


Moottorikelkkakauden alku näkyy vakuutusyhtiöissä – Kaupunkisanomat\n-Moottorikelkkojen liikennevakuutuksesta maksettava keskimääräinen korvaussumma on viime vuosina ollut Lapin alueella yli 7 000 euroa, kertoo LähiTapiola Lapin korvausjohtaja Janne Koskela.\n-Vakavimmat henkilövahingot johtavat helposti satojen tuhansien eurojen tai jopa yli miljoonan euron suuruisiin korvauksiin, kun onnettomuudesta seuraa nuoren ihmisen työkyvyttömyys. Juuri nämä kaikkein vakavimmat, jopa työkyvyttömyyteen ja vuosikymmenten maksettuihin korvauksiin, johtavat onnettomuudet ovat syy, miksi lakisääteinen liikennevakuutus on luotu.\n-Kelkkasafareilla onnettomuudet liittyvät yleensä kokemattomuuteen moottorikelkan hallintalaitteista. Kun pitäisi nostaa peukalo kaasulta, niin vahingossa pukataankin lisää kaasua. Samanlaisia tilanteita syntyy vasemmalle kaartuvissa mutkissa, jolloin oikealla kädellä käännetään ohjaustankoa ja samalla lisätään vahingossa kaasua, Koskela kertoo.\n-Muutamat matkailupalveluyritykset ovat jo ottaneet niin sanotun turvakaasun käyttöön, joissa on useampi ajo-ohjelma. Tämä voidaan toteuttaa turvakatkaisemisen avulla, Koskela kertoo.\n-Näissä rintakehän vammat ovat olleet valitettavan yleisiä. Rintakehä lyödään ohjaustankoon, jolloin kylkiluut voivat katketa ja voivat edelleen vaurioittaa sisäelimiä. Raajojen murtumiset ja niskavauriot ovat myös tavallisia. Vakavia henkilövahinkoja syntyy varsin pienilläkin nopeuksilla, Koskela toteaa.\nKokeneemmilla kelkkailijoilla onnettomuuksia aiheuttaa usein liian suuri tilannenopeus.Yksi hyvin tyypillinen vahinko jäällä kelkkaillessa on ahtojäähän tai tuulen kasaamiin lumivalleihin törmääminen. Hämärässä ajettaessa maastonmuotoja on vaikea hahmottaa ja seurauksena tulee äkkitilanteita, Koskela kertoo.\nMyös reittien ulkopuolella ajaminen aiheuttaa vahinkoja kivien ja kantojen yllättäessä lumen alta. Myös jyrkissä rinteissä ajaminen aiheuttaa onnettomuuksia.\n-Onnettomuuksiltaan moottorikelkat ovat verrattavissa mönkijöihin ja moottoripyöriin, joissa ei ole auton suojaavaa kehikkoa ympärillä. Kovemmilla vauhdeilla ajettaessa, onnettomuustilanteissa tulee lähes poikkeuksetta henkilövahinkoja. Siksi oikea tilannenopeus on tärkein tekijä vahinkojen vähentämiseen. Suojavarusteet muun muassa kypärä ja rintapanssari ehkäisevät myös merkittävästi vakavien vammojen syntymistä. Myös alkoholin käyttö tulisi jättää muihin tilaisuuksiin, kuin moottorikelkkailuun, Koskela sanoo.\n-Moottorikelkka tulee aina olla rekisteröitynä liikennekäyttöön ja lakisääteisen liikennevakuutuksen on oltava voimassa kaikkialla. Myös omalla tilalla tai tiellä ajettaessa lakisääteisen vakuutuksen on oltava voimassa.Moottorikelkan vapaaehtoisen kaskovakuutuksen valinnassa vinkit ovat pitkälti samankaltaiset kuin autoissakin. Uudemmille kelkoille kannattaa ottaa laaja kasko, joka korvaa kolaroinnit ja vanhemmalle kelkalle sopii suppeampi kasko, joka muun muassa sisältää palo- ja varkausvakuutukseen. Kelkkatyyppi ja vakuutuksenottajan ikä vaikuttavat vakuutusten hintoihin, joten omaa kelkkaa valitessa on hyvä tutustua jo ennen ostopäätöstä myös vakuutusten hintoihin, vinkkaa Koskela.\nTalvipyöräily sujuu ennakoiden


Chevron saa taas jatkaa öljyntuotantoaan Brasiliassa - Keskisuomalainen\nUlkomaat 09.04.2013 04:26\nChevron saa taas jatkaa öljyntuotantoaan Brasiliassa\nÖljy-yhtiö Chevron saa jälleen jatkaa öljyntuotantoaan Brasiliassa. Maan öljyvirasto on antanut yhtiölle luvan jatkaa toimintaansa neljällä lähteellä Frade-öljykentällä. Lupa myönnettiin vuodeksi. Lisäksi yhtiö saa toimia kahdella muulla lähteellä ainakin kaksi kuukautta.\nViraston mukaan Chevronin toimintaa kuitenkin valvotaan tarkasti.\nYhdysvaltalaisen Chevronin oli keskeytettävä toimintansa Brasiliassa marraskuussa 2011 tapahtuneen öljyvuodon takia. Tuolloin yhtiön öljykentältä vuoti Atlanttiin noin 3 000 tynnyrillistä raakaöljyä.\nChevron keskeytti toimintansa Brasiliassa vapaaehtoisesti muutamaa kuukautta myöhemmin, kun se havaitsi uuden vuotokohdan noin kolmen kilometrin päässä ensimmäisestä. Viime elokuussa brasilialainen tuomioistuin määräsi Chevronin lopettamaan öljynporaus- ja kuljetustoimintansa maassa.


lomakodit – Manchester Rochdalen asema, Rochdale: Talot ja muut | Vrbo\nMökit – katso 337 vaihtoehtoa\nBungalow't – katso 337 vaihtoehtoa\nLöydä sinulle sopivin paikka – Manchester Rochdalen asema\nLuxury Barn Conversion, palkit, 2 oleskelutilaa, sauna, valurauta kierreportaat.\nMissä voin yöpyä lähellä kohdetta Manchester Rochdalen asema, Rochdale?\nVuonna 2020 tarjoamme ison valikoiman majoitustiloja lähellä kohdetta Manchester Rochdalen asema: 983 lomakotia, kuten Talot (226 kpl) ja Asunnot/huoneistot (367 kpl). Löydä paras majoitus perheellesi tai ystävillesi kohteesta Manchester Rochdalen asema.\nMikä on paras alue yöpyä lähellä kohdetta Manchester Rochdalen asema?\nMatkustitpa sitten perheesi tai ystäviesi kanssa ja olipa suunnitelmissasi sitten pitkä lomamatka tai lyhyt viikonloppuloma, seuraavilta alueilta löydät laajimman loma-asuntovalikoiman lähellä kohdetta Manchester Rochdalen asema:\nVoinko vuokrata tämän loma-asuntotyypin läheltä kohdetta Manchester Rochdalen asema: Talot?\nTietysti. Lähellä kohdetta Manchester Rochdalen asema löytyvät Talot: 226 kpl Vrbon sivustolla. Muihin suosittuihin loma-asuntotyyppeihimme lähellä kohdetta Manchester Rochdalen asema kuuluvat:\nMökit: 337 loma-asuntoa\nVoinko löytää loma-asunnon, johon kuuluu uima-allas, läheltä kohdetta Manchester Rochdalen asema?\nKyllä, voit valita haluamasi loma-asunnon, johon kuuluu uima-allas. Valikoimistamme löytyy 13 loma-asuntoa, joihin kuuluu uima-allas ja jotka sijaitsevat lähellä kohdetta Manchester Rochdalen asema. Pääset tarkastelemaan valikoimissamme olevia lomakoteja hakukentän avulla.\nVoinko varata loma-asunnon suoraan verkosta tai välittömästi läheltä kohdetta Manchester Rochdalen asema?\nKyllä, Vrbon valikoimista löytyy 983 verkosta varattavissa olevaa ja 827 välittömästi varattavissa olevaa loma-asuntoa läheltä kohdetta Manchester Rochdalen asema. Älä jää odottamaan! Käy tutustumassa valikoimissamme oleviin lomakoteihin hakukentän avulla ja valmistaudu matkallesi lähelle kohdetta Manchester Rochdalen asema!\nTutustu kohteen Manchester Rochdalen asema lähellä sijaitseviin alueisiin


Lapsiasianeuvottelukunnan lausunto valtiovarainministeriölle luonnoksesta kuntarakennelaiksi | Lapsiasiavaltuutettu\nLapsiasianeuvottelukunnan lausunto valtiovarainministeriölle luonnoksesta kuntarakennelaiksi\nViite: Lausuntopyyntö VM162:00/2011 (Kunta- ja aluehallinto-osasto)\nLapsiasianeuvottelukunnan  l ausunto valtiovarainministeriölle luonnoksesta kuntarakennelaiksi\nValtiovarainministeriö on julkaissut 14.11.2012 luonnoksen kuntarakennelaiksi. Luonnoksessa on ehdotettu voimassa olevaan kuntajakolakiin lisättäväksi kuntarakenneuudistuksen toteuttamista koskevia säännöksiä. Säännöksissä on kriteereitä siihen, milloin kuntien tulee selvittää yhdistymistä, millä aikataululla selvitykset on tehtävä ja mitä selvitysten tulee sisältää. Osana kokonaisuutta mutta kuntarakennelaista erillisinä on julkaistu sosiaali- ja terveydenhuollon palvelurakennetta koskevat linjaukset.\nLausunto kuntarakennelakiluonnoksesta on valmisteltu lapsiasianeuvottelukunnan kuntajaoksessa. Lausunnossa kiinnitetään huomiota erityisesti lasten ja nuorten osallisuuteen ja vaikuttamiseen, lapsille ja nuorille tiedottamiseen, lapsivaikutusten arviointiin kuntaliitosselvityksissä ja palvelujen saatavuuteen.\nLausunnossa otetaan kantaa myös SOTE-uudistukseen elämänkaarisesti järjestettyjen palvelujen näkökulmasta katsottuna.\nLausunnon taustana on kuntaliitoksia kotikunnissaan viime vuosien aikana kokeneiden nuorten kanssa syksyllä 2011 valmisteltu ja ministeri Virkkuselle luovutettu kannanotto, jossa linjataan lasten ja nuorten ohjeet päättäjille kuntaliitosten valmisteluun, toimeenpanoon ja seurantaan. Koko kannanotto " Lapset ja nuoret mukaan kuntauudistuksen ja kuntaliitosten suunnitteluun - Päätösten lapsivaikutuksia on ennakoitava" on lausunnon liitteenä.\nLausunto perustuu myös YK:n lapsen oikeuksien yleissopimuksen velvoitteisiin, joihin Suomen valtio on sitoutunut vuonna 1991. YK:n lapsen oikeuksien yleissopimus velvoittaa julkista valtaa huomioimaan ensisijaisesti kaikessa päätöksenteossa lapsen edun. Tämä tarkoittaa käytännössä ratkaisujen ja päätösten ennakointia ja arviointia lapsen oikeuksien ja lapsiin kohdistuvien vaikutusten näkökulmasta. Lisäksi sopimus velvoittaa (art 12) turvaamaan lapsen ja lapsiryhmien oikeuden osallistua, vaikuttaa ja tulla kuulluksi kun aikuiset tekevät heitä koskevia päätöksiä.\nLapsiasianeuvottelukunta korostaa, että etenkin lasten ja nuorten kannalta edustuksellisen demokratian rinnalle tarvitaan kuntiin uusia tapoja vahvistaa kansalaisten osallisuutta ja vaikuttamisen mahdollisuuksia. Näitä tulee ottaa käyttöön etenkin kuntarakenneuudistuksen yhteydessä. Lapset ja nuoret eli alle 18-vuotiaat eivät saa äänestää mutta he ovat kuntalaisia ja asukkaita, joiden mielipiteistä tulee ottaa selvää ja huomioida kun kuntarakenneratkaisuja tehdään.\nOsallisuus ja vaikuttaminen tulee nähdä jokaisen asukkaan oikeutena. Toimintamalleja kehitettäessä tulee ottaa huomioon kaikki ikäryhmät ja rakentaa osallisuuden mahdollisuudet ikäryhmille ominaisilla tavoilla. Osallisuuden lisäämiseksi tulee kehittää tiedottamista ja etenkin sen oikea-aikaisuutta. Ilman eri-ikäiset kuntalaiset tavoittavaa ja heille ymmärrettävää tiedottamista, vaikuttaminen on mahdotonta eivätkä kuntalaiset voi kokea olevansa muutosprosessissa osallisia.\nKuntarakennelaissa tulee huomioida paremmin uudistuksista ja kuntaliitoksista tiedottamisen merkitys. Selvitykseen johtavista päätöksistä, selvityksen vaiheista ja valmistelusta sekä selvityksen perusteella tehtävistä päätöksistä tulee tiedottaa kaikkia kuntalaisia siis myös lapsia ja nuoria ikäryhmälle ominaisella tavalla. Lasten ja nuorten kannalta koulu on tärkeä arjen toimintaympäristö, jossa keskusteleminen ja tiedottaminen kuntarakenteen uudistuksista on tärkeää ja tarpeellista.\nLasten ja nuorten suurin huolenaihe on "tulla kuulluksi aidosti ja oikeesti". Heidän toiveensa on saada tietoa heidän omalla kielellään. Tiedottamisessa tulee erityisesti pyrkiä selkokielisyyteen ja välttää hallinnolle tyypillistä koukeroista kieltä .\nLapsiasianeuvottelukunta esittää, että kuntarakennelain 7 §:ään (Yhdistymisesityksen valmistelu kunnassa) kirjattaisiin velvoite tiedottaa selkokielisesti kuntien yhdistymisesityksestä ja suunnitelmista. Tämä on välttämätöntä osallisuuden mahdollistajana. 7 §:ssä tulee lisäksi ohjata kuntia käyttämään erilaisia asukkaiden kuulemis- ja osallisuusmenetelmiä, joilla huomioidaan eri- ikäisten asukkaiden mahdollisuus tulla kuulluksi ja vaikuttaa. Lapsille ja nuorille tulee rakentaa malli, jossa osallisuuden ja vaikuttamisen tavat on mietitty ikään sopiviksi. Lasten ja nuorten osallistumisen keinot ja vaikuttamisen tavat ovat vieraita isolle osalle aikuisia ja lapsia, ylipäätään ehkä vierasta suomalaisessa kulttuurissa. Tästä syystä sekä aikuisia että lapsia tulisi entistä enemmän tukea ajatukseen lasten ja nuorten osallistumisesta.\nKoska lapset ja nuoret (alle 18-vuotiaat) eivät saa äänestää, tulee heidän osallistumisen ja vaikuttamisen mahdollisuuksiinsa kiinnittää erityistä huomiota.\nNyt 7§:ssä todetaan että kunnan velvollisuudesta huolehtia kunnan asukkaiden osallistumis- ja vaikutusmahdollisuuksista säädetään kuntalain 4 luvussa sekä eräiltä osin hallintolain 41§:ssä. Tämä viittaus jää liian yleiselle tasolle. Kuntalain 4 luku sisältää kuulemista, osallistumista ja tiedottamista koskevia pykäliä, mutta näiden ydinsisältö tulisi avata 7 §:ssä. Lisäksi olisi erikseen todettava osallistumis - ja vaikutusmahdollisuuksien turvaamisesta alle 18-vuotiaille lapsille ja nuorille. Tätä ei ole nykyisen kuntalain 4 luvussa huomioitu. Lasten ja nuorten kuulemista koskevat velvoitteet ovat nuorisolaissa.\nKuntarakennelain luonnoksen 8§:ssä säädettäisiin kuntien yhdistymissopimuksen sisällöstä. Myös tässä tulee huomioida lasten ja nuorten näkökulma. 8 § 10) kohdan mukaan yhdistymissopimuksessa tulee sopia asukkaiden vaikuttamis- ja osallistumismahdollisuuksien sekä lähidemokratian toteuttamisen keinoista. Tähän tulisi lisätä velvoite suunnitella asiaa myös lasten ja nuorten näkökulmasta.\nYK:n lapsen oikeuksien sopimus velvoittaa julkista valtaa huomioimaan ensisijaisesti lapsen edun kaikessa päätöksenteossa. Se tarkoittaa velvoitetta ennakoida ja arvioida valmisteltavien päätösten vaikutuksia lapsiin. Ei riitä, jos lapsivaikutusten arviointia tehdään ainoastaan erityisesti lapsille ja nuorille suunnattuja palveluita suunniteltaessa, vaan lapsinäkökulman harkitsemisen on läpäistävä kaikki hallinnonalat, jotta lasten ja nuorten elämänpiirin kokonaisuus ja moninaisuus tulee huomioiduksi. \nKunnille on asetettu muutoinkin erillislainsäädännössä velvoitteita vaikutusten arvioinnista useista eri näkökulmista (esimerkiksi terveys- ja hyvinvointivaikutukset, ympäristövaikutukset).\nLakiluonnoksessa ei suoranaisesti viitata rakenneuudistuksen vaikutusten ennakointiin tai arviointiin. Selvitysvelvollisuutta koskevan 4b §:n 4 momentin kohdalla on kirjattuna asioita, joita kuntajakoa muutettaessa tulisi selvittää tai joista tulisi tehdä suunnitelma.\nLuonnoksen pykälässä velvoitetaan selvittämään yleisesti yhdistymisen etuja ja haittoja, kuntalaisten osallistumis- ja vaikutusmahdollisuuksien toteutumista sekä yhdistymisen vaikutuksia kuntien yhteistoimintaan ja taloudelliseen tilanteeseen.\nLapsiasianeuvottelukunta ehdottaa, että kuntajakolain 4b§:n 4 momenttiin tulee sisällyttää velvoitteet kuntien yhdistymisen vaikutusten laajemmasta ennakoinnista ja arvioinnista.\nLapsiasianeuvottelukunta katsoo, että YK:n lapsen oikeuksien sopimuksen velvoitteiden perusteella lakiin 4b§ 4 momenttiin tulee kirjata velvoite tehdä kuntien yhdistymisen lapsivaikutusten arviointi.Arvioinnilla selvitetään lapsen edun toteutumista palveluiden\nuusissa järjestelyissä, osallistumis- ja vaikutusmahdolllisuuksien osalta sekä uudistuksessa kokonaisuutena. Lapsivaikutusten arviointi edellyttää aina myös lasten ja nuorten omien mielipiteiden selvittämistä päätöksenteon tueksi. Lapsivaikutusten arviointi varmistaa myös muiden vaikutusmahdollisuuksiensa kannalta heikoimmassa asemassa olevien kuntalaisten asemaa ja palvelujen saatavuutta uudessa kunnassa.\nKunnilta edellytettävän selvitystyön lähtökohtana on tarkoituksenmukaista olla alueen asukkaiden palvelutarpeet, palvelut, niiden saatavuus ja asiakaslähtöisyys. Tärkeää on myös ottaa huomioon se, että kunnalla on taloudelliset mahdollisuudet järjestää ja kehittää palveluja sellaiseksi, että kuntalaisten tarpeisiin tulee vastattua.\nLapsille itselleen tehdyissä kyselyissä korostuu, että lapsille tärkeät palvelut (mm. koulu, terveydenhuolto, harrastukset, kirjasto) ovat saatavilla lähellä tai hyvien kulkuyhteyksien päässä. Lapsiasianeuvottelukunta korostaa, että etenkin nuorempien lasten palveluiden tulee olla pääosin lähipalveluja. Nuorten palveluissa (esimerkiksi toisen asteen koulutus) keskitettyjen palvelujen osuus kasvaa, mutta tällöin on huomioitava joukkoliikenneyhteydet ja kevyen liikenteen väylät ja palvelujen saavutettavuus kunnan eri puolilta ja myös syrjäisimmiltä seuduilta. Nuorten omissa arvioissa joukkoliikenne korostuu kunnan tärkeiden palveluiden joukossa.\nSOTE -uudistus ja elämänkaarisuus palvelujen tuottamisessa\nKuntarakennelain liitteenä on julkaistu 15.11.2012 sosiaali- ja terveyspoliittisen ministerivaliokunnan esitys sosiaali- ja terveydenhuollon palvelurakennetta koskeviksi linjauksiksi.\nLapsiasianeuvottelukunta katsoo, että erillisen sosiaali- ja terveyspalveluiden (Sote) uudistuksen riskinä on palvelujen järjestämisen ja tuottamisen hajautuminen entisestään. Hallintokuntajaottelu on jo pirstaloinut lasten, nuorten ja perheiden palveluja niin, että palvelutarpeisiin perustuvat kokonaisuudet on hankala hahmottaa saati järjestää. Jos lasten ja nuorten palveluista otetaan terveys- ja sosiaalilainsäädännön alaiset palvelut peruskunnalta pois muodostuu jälleen uusi taso, joka hajauttaa palvelujen järjestämistä ja tuottamista.\nVahvan peruskunnan etuna on se, että kaikki palvelut voidaan järjestää yhdessä hallintokokonaisuudessa. Tältä kannalta vahva peruskunta on luontevin sote-palveluiden rahoittaja ja järjestäjä osana kunnallista hyvinvointipalveluiden ja yleispalveluiden kokonaisuutta. Laaja kunnallinen järjestämisvastuu mahdollistaa tuloksellisimman sekä toiminnallisesti ja taloudellisesti kestävimmän palveluiden kokonaisarkkitehtuurin, joka turvaa kansalaisten yhdenvertaiset hyvinvointipalvelut kestävällä tavalla.\nLasten, nuorten ja perheiden palveluita tulee joka tapauksessa tarkastella elämänkaari-ajattelun näkökulmasta. Tällöin mahdollistuu kokonaisvaltainen palvelutarpeisiin perustuva palvelujen järjestäminen ja tuottaminen. Riippumatta sote-ratkaisun hallintomallista, on tärkeä löytää ratkaisut siihen, miten vahvistetaan lasten, nuorten ja perheiden palveluiden johtamista, järjestämistä ja tuottamista perhe- ja asiakaslähtöisesti laajoina, nykyiset hallinnonalat ylittävinä kokonaisuuksina. Lapsiasianeuvottelukunta haluaa viitata tässä THL:n vuoden 2012 lopulla julkaisemaan raporttiin Lasten nuorten ja perheiden palveluiden yhteen sovittavasta johtamisesta .\nLapsiasianeuvottelukunnan kuntajaoksen puheenjohtaja\nLapset ja nuoret mukaan kuntauudistuksen ja kuntaliitosten suunnitteluun - Päätösten lapsivaikutuksia on ennakoitava\nLapsiasianeuvottelukunnan kannanotto 16.11.2012\nLapset ja nuoret on otettava mukaan kuntauudistuksen valmisteluun. Lapsiasianeuvottelukunta muistuttaa uudistuksesta vastaavia asiantuntijoita ja päättäjiä, että lapsivaikutusten arviointi kuuluu laadukkaaseen valmisteluun ja päätöksentekoon. Sekä kuntauudistuksen valmistelussa valtakunnallisesti kuin paikallisten kuntaliitosten valmistelussa on ennakoitava ja arvioitava vaikutuksia lapsiin.\nLasten ja nuorten mielipiteiden selvittäminen ja huomioon ottaminen on olennainen osa lapsivaikutusten arviointia. Lapsia ja nuoria tulee kuulla sekä valtakunnallisesti kuntauudistuksen valmistelussa että etenkin paikallisesti kun kuntaliitosratkaisuja suunnitellaan. Lasten ja nuorten tulee saada osallistua itselleen ominaisella tavalla.\nLapsivaikutusten arvioinnilla sekä lasten ja nuorten mukaan ottamisella varmistetaan, että myös alaikäisten kuntalaisten näkökulmasta olennaiset asiat on ratkaisuissa huomioitu. Viisas päättäjä ottaa selvää myös lasten ja nuorten kokemuksista, koska päätöksiä tehdään kunnan tulevaisuutta varten.\nLapsivaikutusten arviointi perustuu YK:n lapsen oikeuksien yleissopimukseen, johon Suomi on sitoutunut jo vuonna 1991. Se velvoittaa jäsenvaltioita asettamaan lapsen edun etusijalle kaikessa päätöksenteossa. Lapsen oikeudet kuuluvat kaikille alle 18-vuotiaille.\nLapsiasianeuvottelukunta on valmistellut nuorten kanssa tämän kannanoton ohjeeksi kuntauudistusten ja -liitosten päättäjille. Kannanoton valmisteluun ovat osallistuneet kuntaliitoksia kotikunnissaan jo kokeneet nuoret. Hämeenlinnasta, Kouvolasta, Kokkolasta, Salosta, Sastamalasta ja uudesta Oulusta. Valmistelutyötä on johtanut lapsiasianeuvottelukunnan kuntajaoston puheenjohtaja Markku Rimpelä.\nKuntauudistus lasten ja nuorten näkökulmasta\nTeesit ohjeeksi päättäjille kuntauudistuksen ja kuntaliitosten valmisteluun, toteutukseen ja seurantaan\n1. Lapset ja nuoret mukaan kuntauudistuksen päätöksentekoon\nOttakaa lapset ja nuoret mukaan kuntauudistuksen valmisteluun ja päätöksentekoon.\nRakentakaa kuntauudistus lasten ja nuorten kanssa niin, että kaikkia kuullaan ja osallistuminen olisi mahdollista eri tavoin.\nKysykää lasten ja nuorten mielipidettä heidän omalla kielellään ja menetelmillään, sekä kuunnelkaa heitä tasavertaisina vaikuttajina.\nKunnan tulee tukea lapsia ja nuoria osallisuudessa ja vaikuttamisessa.\n2. Tiedon kerääminen ja tiedottaminen lasten ja nuorten kielellä synnyttää luottamusta.\nHuomioikaa lasten ja nuorten ajatuksia kuntansa identiteetistä, tehtävistä sekä palveluista.\nÄlkää pitäkö kuntaliitoksen eri vaiheita piilossa, vaan tiedottakaa lapsille ja nuorille heidän omalla kielellään ja tavallaan. Selittäkää mitä tapahtuu, ja miksi tapahtuu.\nOttakaa lapset ja nuoret mukaan suunnittelemaan heitä koskevan tiedon keräämiseen, tiedottamiseen, suunnitteluun sekä toteuttamiseen.\n3. Sukupolvien välisestä vuorovaikutuksesta arkea kuntaliitosten valmistelussa.\nAntakaa lasten ja nuorten mielipiteille arvoa, sekä todellinen mahdollisuus vaikuttaa.\nTarkastelkaa realistisesti onko nuorilla todellisia vaikuttamismahdollisuuksia.\nLuokaa järjestelmä, jossa on yhteinen kohtaamispaikka eri sukupolville, päättäjille ja virkamiehille.\n4. Paikallinen identiteetti turvaa yhteisöllisyyden ja turvallisuuden tunteen.\nMahdollistakaa paikallinen identiteetti kuntaliitoksen jälkeenkin, sillä lasten ja nuorten perusturvallisuus tulee lähiyhteisöön kuuluvuuden tunteesta. Eri alueiden toiminnan ja palveluiden jatkuminen pitää mahdollista kuntaliitosten jälkeen.\nKannustakaa kaikkia paikallisia lasten ja nuorten parissa toimijoita uusiin yhteistyömuotoihin ja uusin ideoihin palvelujen tuottamisessa.\n5. Lasten ja nuorten palvelujen järjestämisessä on huomioitava aina lasten ja nuorten etu.\nKuntaliitosta tulee tarkastella myös lasten ja nuorten palvelujen tarpeiden mukaisesti.\nToteuttakaa päätösten lapsivaikutusten arviointi alkaen lapsia ja nuoria koskevien päätösten valmistelusta niiden seurantaan.\nTurvatkaa saatavuus lapsien ja nuorien palveluille. Liikkuvuuden tulee olla toimivaa ja mahdollista.\nLasten ja nuorten palvelut ovat myös perheiden palveluja. Kiinnittäkää huomio kokonaisuuden toimivuuteen.\n Lapsiasiavaltuutetun apuna ja lapsiasioiden kansallisena yhteistyöelimenä toimii sosiaali- ja terveysministeriön yhteydessä valtioneuvoston asettama lapsiasianeuvottelukunta. Siinä ovat edustettuina eri hallinnonalat, alue- ja paikallistaso, järjestöt sekä muut vastaavat tahot. Lisätietoa jäsenistä ja toiminnasta löytyy sivulta http://www.lapsiasia.fi/perustietoa/neuvottelukunta;jsessionid=52e810bfaf4b449c84f7dc481c16\n Lapsivaikutusten arviointia osana lapsen oikeuksien edistämistä on käsitelty esimerkiksi OKM:n työryhmäraportissa 2010:3. Lapsi-, nuoriso- ja perhepolitiikan koordinaatio. Lasten ja nuorten kasvun ja hyvinvoinnin selvitysryhmän muistio. http://www.minedu.fi/OPM/Julkaisut/2010/Lapsi_nuoriso_ja_perhepolitiikan_koordinaatio.html\n Lasten, nuorten ja perheiden palveluja yhteensovittava johtaminen (Perälä, Halme, Nykänen) Opas no 19. THL 2012. http://hyvinvointimallit.thl.fi/haku/hvpmsearch.asp?cmd=report&DocId=543&Index=c%3A%5Cinetpub%5Cwwwroot%5Chaku%5Chypo&HitCount=1&hits=a3+&hc=87&req=(+topic+contains+lapsiperheiden)


elokuu | 2012 | Glo up!\n23.8.2012 Suvi\tJätä kommentti\nKaikki naiset tietää millaista on hyvän kampaajan etsiminen. Maksetaan itsemme kipeiksi ja lähetään pois ajatellen että voi jumakauta. Tämä laji varsinkin kun on aika ulkonäkökeskeinen ja itse tipun siihen laariin missä häthätää osataan laittaa tukka ponnarille. Onneksi meillä on PRIME Hair & Beauty design ja Umppu.\nEkan kerran istuin Umpun tuoliin päivää ennen LBF, jolloin hän väänsi kisakampauksen valmiiksi. Sitten vaan tukka tötterölle ja kohti Lappeenrantaa. Umppu tuli ite perässä kisa-aamuna vielä oikomaan viimeiset suortuvat ja varta vasten Helsinkiin laittaan mut kuntoon SMiin. Pro Elitessä työnjako on se, että Umps laittaa tukat, Minna hoitaa meikit ja perhe Sorsa öljyt. Katotaan lankeeko mulle nyt värien levityksen opettelu että voin olla ees jollain tapaa ’hyödyks’, Kimbellä kun alkaa pikkuhiljaa olla aikas tukalat oltavat kert tiimissä on jo aika monta sirppua!\nEnsimmäiset kriisin ainekset oli ilmassa, kun lähdin Espanjaan. Ajattelin että eikait se kikkuran vääntäminen voi niin vaikeaa olla mutta kuinkas kävikään. Olin vähä sivukorvalla kuunnellu että ”tärkeintä on mitä sinne alle laittaa” ja mullahan oli niin stydit setit ettei kyllä toiminu enää kiharrin eikä suoristin. Kirosin Maikulle ja Elinille että oonko oikeesti näin onneton tapaus, mutta eipä nekään saaneet sitä tukkaa ojoon. En lähe enää ikinä mihinkää ilman lämpörullia mutta aina parempi jos saan 45 kilosen komeetan matkaan. :)\nMun osa on tosi helppo; tänä lauantaina hoidan itseni vaan paikalle, kun Umppu on miettiny mulle lookin valmiiksi. Luvassa myös muuta mukavaa (näätte sunnuntaina jos oikeen tsemppaan), mutta luulen että palataan eka todellisuuteen ja kunnolla köniin w/ Minna & Kimmo!\nPrime Hair & beauty designumppu\n16.8.2012 Suvi\t2 kommenttia\nIhana päivä, intiaanikesä on enemmän kuin tervetullut! Saa olla jo pitkälle syksy ennen kun laitan sukat jalkaan. Sitten asiaan:\nNyt on alle kuukausi kisoihin. Kaikkeni antaneena huomaan että nyt meinaa alkaa hyytymään. Onneksi on BCAA:t. Nappeja vedetään jo sellanen määrä, että vaikkei mulla ennen ole ollut ongelmia tuon nielemisen kanssa ni nyt takkuaa. Niinhän se on että enempi parempi ja kaikkea reilusti. Jossei tehoa niin tuplataan määrä. Tämä minun too fast & furious aineenvaihdunta on taas aiheuttanut pikkusen harmaita hiuksia eikä tässä ole juurikaan lepopäiviä pidetty. Vähintään lenkki päivässä pitää Dextran loitolla! Eilisen kokouspäivän päätteeksi otin kuitenkin iltapäivä kello neljän saunan meren rannassa kolottaville paikoilleni ja latailin mieltäni tulevaan viikonloppuun eli Tampereen campiin ja Pro Elite tiimipäivään.\nTämän illan ohjelmana oli pakkaaminen ja kokata pitkälti viikonlopun ruoat valmiiksi, sillä voi olla että lieden ääressä on ruuhkaa. Paula tulee hakemaan mut töistä ja lähetään suorinta päätä kohti Biancaneveä, jonne olen sopinut sovitusajan huomiseksi. Nyt täytyy siis tehdä päätöksiä kisa-asun suhteen. Niin tai näin, niin tykkikamaa tulossa! Biancanevestä saa myös kisavärejä ja Elina on varannut mulle pari pakettia Jan Tanaa. Parempi hoitaa näin hyvissä ajoin ettei pääse käymään mitään vahinkoja.\nNyt taitaa olla ensimmäinen kerta, kun saadaan koko kööri kokoon. Luvassa on arvatenkin sellasta tukkapöllyä, että tulen taas hoikkana kotiin, mutta niin motivoituneena että jaksan taas painaa hamaan tappiin asti. Ja olihan mulla taas ikävä<3


Home > Tallettaminen ja kotiuttaminen\nKuinka kotiutan varojani?\nVoidaksesi kotiuttaa varoja kirjaudu tilillesi, klikkaa omaa nimeäsi ja valitse aukeavasta valikosta “Kotiuta”. Voit nyt valita kotiutustavan sekä summan, ja kotiuttaa varojasi. Huomioithan, että kaikki kotiutuspyynnöt tulee aina tehdä samalle maksutavalle kuin mitä on käytetty aikaisemman talletuksen yhteydessä.\nMiten perun tekemäni kotiutuspyynnön?\nVoit peruuttaa noston napsauttamalla Käyttäjä-kuvaketta, jonka löydät sivun yläosasta. Siirry sitten kohtaan "Kotiuta". Nyt näet luettelon kaikista odottavista kotiutuksista. Jos näet noston jota ei vielä ole käsitelty, voit peruuttaa sen napsauttamalla Peruuta-painiketta. Kun kotiutus on hyväksytty sitä ei voi palauttaa pelitilille, ja se katoaa myös odottavien kotiutusten listalta. Voit kuitenkin aina tallettaa vapaasti.\nKuinka löydän maksutapahtumani?\nJos haluat nähdä kaikki tapahtumasi yhdellä silmäyksellä, voit tehdä sen avaamalla henkilökohtaisen tapahtumaluettelosi. Napsauta vain käyttäjä-kuvaketta, jonka löydät sivun yläosasta. Siirry sitten kohtaan "Tapahtumat".\nMitkä maksutapoja voin käytettää Schnellwettenillä?\nKoska talletukseni saapuu pelitilille?\nMitä teen, jos talletukseni ei saapunut pelitililleni?\nPankstasi riippuen voi kestää muutaman minuutin ennen kuin varat saapuvat Schnellwetten-tilillesi. Jos talletuksesi ei vieläkään saapunut tilillesi muutaman minuutin jälkeen, tiimimme voi tarkistaa tämän. Tässä tapauksessa pyydämme sinua ottamaan yhteyttä meihin sähköpostitse tai Live Chatissa.


Tuulivoiman kasvu laskee suomalaisten sähkölaskua | Tiedotteet | TuuliWatti.fi\nTuulivoiman kasvu laskee suomalaisten sähkölaskua\nTuulivoiman rakentaminen nopeasti vauhtiin Suomessa\nHyvinvointia kotimaisesta uusiutuvan energian tuotannosta\nTuulivoima energiavallankumouksen eturintamassa\nGlobaalit energia- ja ilmastohaasteet eivät ratkea ilman energiavallankumousta. Uusiutuva energia ja energiatehokkuuden parantaminen muodostavat jopa 75 prosenttia ilmastoratkaisuista. Kustannustehokkaasti tuotettavalla puhtaalla tuulivoimalla on merkittävä rooli energiavallankumouksessa. Suomen Tuulivoimayhdistyksen selvityksen mukaan tuulivoiman rakentaminen on vihdoin alkamassa toden teolla ja alan tiekartta tuleville vuosikymmenille osoittaa tuulivoiman kasvavan merkittäväksi energiantuotantomuodoksi Suomessakin. Sähkön käyttäjille tämä merkitsee entistä puhtaampaa sähköä edullisemmalla hinnalla.\n”Tilanne on kestämätön, kun 80 prosenttia hyvinvoinnista ja energiasta menee 15 prosentille maailman väestöstä – ja samanaikaisesti puolet maapallon ihmisistä elää kurjuudessa ja tienaa 2 dollaria päivässä. Meillä on väistämättä edessämme energiavallankumous, jossa uusiutuvilla energioilla ja energiatehokkuuden parantamisella on päärooli”, linjaa professori Peter Lund Aalto-yliopistosta.\nTuulivoima on uusiutuvaa ja puhdasta auringon tuottamaa energiaa, jonka polttoaine on ilmaista ja varannot rajattomat. Kotimainen tuulivoiman tuotanto vähentää maamme huikeaa, lähes 10 miljardin euron tuontienergialaskua ja laskee sähkön markkinahintaa. Tuulivoima on kustannuksiltaan kaikkein edullisin puhtaan sähkön tuotantomuoto ja mitä enemmän sitä tuotetaan, sitä enemmän se korvaa kulloinkin kalleinta sähköntuotantomuotoa. Suomen Tuulivoimayhdistyksen laskelmien mukaan tehokas tuulivoiman tuotanto pienentää esimerkiksi yksittäisen sähkölämmitteisen omakotitalon sähkölaskua arviolta 60 euroa vuoteen 2020 mennessä.\nTällä hetkellä vain 0,3 prosenttia Suomessa käytetystä sähköstä tuotetaan tuulesta, kun tuulivoiman osuus Euroopan sähköstä on jo 5 prosenttia. Tuulivoima on kuitenkin nopeasti käyttöön otettava, hajautettu energiantuotantomuoto ja Suomen Tuulivoimayhdistyksen vastikään tekemän selvityksen mukaan alan toimijat pääsevätkin nyt vauhtiin rakennushankkeidensa kanssa, kun niitä hidastaneita luvitus- ym. ongelmia pystytään ratkomaan hyvässä yhteistyössä viranomaisten ja poliittisten päättäjien kanssa.\n”Tuulivoima tulee syrjäyttämään nykyisiä tuotantomuotoja ja se luo uuden kilpailukykyisen puhtaan sähkön standardin. Selvityksemme mukaan vuonna 2020 tuulivoimalla tullaan tuottamaan 6 prosenttia ja vuonna 2030 jo 12 prosenttia Suomen sähköstä. Vuonna 2050 tuotantokapasiteetin arvioidaan olevan noin 10.000 MW, jolloin tuulivoiman rakentamisen painopiste siirtyy korvausinvestointeihin”, kertoo Suomen Tuulivoimayhdistyksen puheenjohtaja Jari Suominen.\nSähkön hinnan nousu ja tuulivoimaloiden teknologinen kehitys luovat edellytykset huomattavalle tuulivoimatuotannon lisäämiselle ilman tukijärjestelmiä Suomessa. Yksikkökoon kasvun myötä jopa 5-10 MW turbiineja voidaan asentaa merelle kustannustehokkaasti. Turbiinien roottorien halkaisijoiden kasvu ja entistä korkeammat tornit puolestaan mahdollistavat kustannustehokkaan rakentamisen yhä syvemmälle sisämaahan.\nTuulivoimayhdistyksen näkemyksen mukaan tuulivoima lyökin itsensä lopullisesti läpi kustannustehokkaimpana puhtaan energian tuotantomuotona – siitä tulee yksi tärkeimmistä keinoista vähentää energiatuotannon päästöjä. Tuotannossa tuulivoimala kompensoi sen valmistukseen käytetyn hiilijalanjäljen reilussa puolessa vuodessa ja sen osat ovat jo nyt yli 80-prosenttisesti kierrätettäviä.\nYhdistyksen visiossa tuulivoiman rakentaminen sisällytetään automaattisesti satamien, teollisuusalueiden ja maanteiden maankäyttö- ja kaavoitusprosesseihin alueiden kokonaissuunnittelun tehostamiseksi ja ympäristövaikutusten minimoimiseksi.\nSamalla Suomesta tulee paikallisen uusiutuvan energian rakentamisen edelläkävijä, jonka vahvuuksia ovat tuotannon integrointi muuhun rakennettuun ympäristöön ja tuulivoimateknologian kehittäminen pohjoisen arktisiin olosuhteisiin.\nHajautettuna sähköntuotantomuotona tuulivoimaan on kehittymässä uudenlainen omistusrakenne, sillä yhä useampi suomalainen yritys ja yksityishenkilö haluaa sijoittaa omaan energiantuotantoonsa.\nTuulivoima tuo työtä, verotuloja ja hyvinvointia kunnille ja niiden asukkaille. Vuonna 2020 ala voi työllistää noin puolet metsäteollisuuden tänä päivänä työllistämästä henkilömäärästä. Energiaomavaraisuuden nosto pitää sijoitetut rahat maassamme lisäämässä kotimaista hyvinvointia.\npuheenjohtaja Jari Suominen, 010 557 2371, jari.suominen@st1.fi\ntoiminnanjohtaja Anni Mikkonen, 040-771 6114, anni.mikkonen@tuulivoimayhdistys.fi\nprofessori Peter Lund, Aalto-yliopisto, 040-515 0144, peter.lund@aalto.fi\nSuomen Tuulivoimayhdistys perustettiin vuonna 1988 edistämään tuulivoimaa Suomessa. STY:n päätavoitteena on tuulivoimatietoisuuden lisääminen riippumattomaan tieteelliseen tietoon perustuen, sekä tuulivoiman käytön lisääminen Suomessa sen kaikissa muodoissa. Yhdistys pyrkii olemaan johtava ja näkyvä vaikuttaja tuulivoiman edistäjänä edustaen kaikkien jäseniensä yhteisiä näkemyksiä. www.tuulivoimayhdistys.fi\nGlobaali energiahaaste – kohti energiavallankumousta Tuulivoima energiavallankumouksen kärjessä


Vahvike-aineistopankista tietoa ja tukea yhteiseen toimintaan | Vanhustyön keskusliitto\nVahvike-aineistopankista tietoa ja tukea yhteiseen toimintaan\nUusi virikeaineiston tietopankki täydentää Vanhustyön keskusliiton verkkopalvelua. Vahvike-aineistopankkia voivat käyttää erilaisten ryhmien ja kerhojen ohjaajat sekä yksittäiset ihmiset. Vahvike sopii myös ikäpolvien yhteiseen toimintaan sekä opetuskäyttöön.\nVahvike-nimi muodostuu sanoista vahvistaa, virittää, kehittää. Aineistopankki on ulkonäöltään kaikille tuttu lipasto. Lipaston laatikoista löytyy eri aihepiireihin liittyvää tietoa, toimintaideoita, kirjallisuutta, hankkeiden tuloksia sekä virikemateriaalina mm. laulujen sanoja ja mittava kuvapankki. Sisältöjä on myös eri vuodenaikoihin ja niihin kytkeytyvään perinnetietoon liittyen. Näiden pohjalta on helppo virittää ajankohtaista keskustelua sekä ideoida ja suunnitella toimintaa ja teemapäiviä.\nVahvikkeesta löytyy ideoita ja toimintamalleja säännöllisesti kokoontuville kerhoille ja ryhmille sekä erilaiseen vapaaehtoistoimintaan. Vahvike sisältää myös aineistoja, joita voi soveltaa käyttöön ns. lennosta. Kun esimerkiksi hoivatyön lomaan sopii hetki tehdä jotain muuta, voi Vahvikkeesta poimia toimintaidean ja keskustelunaiheita. Kuvapankista voi valita sopivia kuvia keskustelun pohjaksi tai vain katseltavaksi ja nautittavaksi. Kuvat sopivat myös vuodehoidossa olevan henkilön mieltä piristämään. Vahvikkeen aineistoja voi hyödyntää eri-ikäisten ryhmätoiminnassa.\nSivuilta on löydettävissä myös tieteelliset perustelut moniin toimintoihin. Verkkopalvelun aineistoja täydennetään edelleen mm. uusien tutkimusten sekä käyttäjien kokemusten pohjalta. Sivuston aktiivisena täydentäjänä tulee olemaan keskusliiton oma Senioritoiminta.\nVahvike-tietopankin koonnut suunnittelija Outi Mäki on iloinen kentän monivuotisen toiveen toteutumisesta.\n– Viriketoiminnan suuresta merkityksestä on viime vuosina ilmestynyt paljon tutkimuksia. Intoa toiminnan järjestämiseen on ollut, mutta käytännön toteutusta on haitannut se, että tietoa toimintavinkeistä ja materiaaleista on ollut vaikea löytää. Nyt näillä asioilla on pysyvä kotipesä, joka on kaikkien ulottuvilla ja jota kehitetään ja täydennetään jatkuvasti.\nToiminnanjohtaja Satu Helin pitää Vahvikkeen rakentamista teknissosiaalisena innovaationa.\n– Työtä on ohjannut visio teknisistä ratkaisuista, jotka olisivat iäkkäille ihmisille ja heidän kanssaihmisilleen mahdollisimman helppoja. Vision toteuttamisessa on koeteltu myös raja-aitoja. Vanhustyön keskusliitto tunnetaan iäkkäille ihmisille hyvinvointia edistävänä toimijana. Liiton tuottamien laulukirjojen ja muistelukorttien ohella kaikille avoin ja maksuton uusi Vahvike-sivusto merkitsee suurta hyppäystä, jolla voidaan edistää iäkkäiden ihmisten tasavertaista mahdollisuutta osallistua aktivoiviin toimintamuotoihin. Vanhustyön toimijoille sivusto tuo ideoita ja avaa mahdollisuuksia toteuttaa merkityksellisiä arjen sisältöjä, joilla on tutkitusti vahva yhteys hyvinvointiimme. Tietopankki on erinomainen apu kaikille viriketoimintaa järjestäville ammattilaisille ja vapaaehtoistoimijoille, ideoista hyötyvät myös yksittäiset kansalaiset.\nKlikkaa sisään Vahvikkeeseen!\nSuunnittelija Outi Mäki, 050 572 2353, outi.maki(at)vtkl.fi\nToiminnanjohtaja Satu Helin, 050 428 5244, satu.helin(at)vtkl.fi\nViestintäpäällikkö Leena Valkonen, 050 421 0762, leena.valkonen(at)vtkl.fi


Freshmedia.fi -verkkojulkaisu - Luksushotellissa on havahduttu oman tilan ja yksityisyyden kysyntään\nMallorcan Tramuntana-vuoristossa sijaitseva boutique-hotelli Castell Son Claret on huomannut asiakkaiden kaipaavan aiempaa enemmän avaruutta ja omaa tilaa. Hotellinjohtaja ennustaakin, että yksityisyyden merkitys tulee kasvamaan luksusmatkasegmentillä. Tämä näkyy esimerkiksi omalla pihalla ja/tai uima-altaalla varustettujen sviittien kysyntänä.\nKuvat ja teksti: Castell Son Claret©\nLuonnonkauniilla Mallorcalla on jo pitkään odotettu matkailijoiden paluuta. Odotus on kuumeista myös viiden tähden boutiquehotelli Castell Son Claretissa, joka toimii kokonaan remontoidussa vanhassa linnassa. Hotellin kesän ja syksyn varausmäärät ovat jo kasvussa.\n- Vieraitamme houkuttelee tietysti välimerenilmasto, mutta olemme todenneet heidän arvostavan myös avaria vuoristomaisemia ja mahdollisuutta olla ikään kuin ylhäisessä yksinäisyydessä. Uskomme yleisesti, että luksusmatkailijat kaipaavat jatkossa entistä enemmän yksityisyyttä ja tilaa. Kehitys näkyy jo uudempien 75-neliöisten Garden- ja Pool-sviittien kysyntänä. Ensiksi mainituissa on oma piha ja jälkimmäisissä oma ulkouima-allas, kertoo Castell Son Claretin hotellinjohtaja Björn Spaude. Luksushotelli sijaitsee Länsi-Mallorcalla Tramuntana-vuoriston juurella. Täällä voi nauttia raikkaasta vuoristoilmasta ja silmänkantamattomiin jatkuvasta luonnosta, vaikka Palman keskusta on vain 25 kilometrin päässä.\nJotta matka sujuisi mahdollisimman mukavasti ja turvallisesti, Castell Son Claret noutaa vieraansa tarvittaessa lentoaseman matkatavarahihnalta ja auttaa vuokraamaan auton, joka on seuraavana päivänä hotellin edessä odottamassa. Turhat autonvuokrausjonot voi siis unohtaa. Lisäksi hotelli tarjoaa mahdollisuuden PCR-testaukseen omassa hotellihuoneessa, mikäli kotimatkalle edellytetään negatiivista testitulosta.\nHotelli on pidentänyt sesonkiaan ja sulkeutuu tänä vuonna talveksi vasta 28. marraskuuta (normaalisti 28. lokakuuta).\nSiirrä kotitoimisto Mallorcalle\nJos kaipaa todella hulppeaa "omaa tilaa", silloin kannattaa muuttaa kotitoimisto Mallorcalle. Castell Son Claret on nimittäin julkistanut konseptin, joka mahdollistaa 30 päivän vierailun tilavassa Garden Suitessa. Kahden hengen hinta aamiaisineen on 10 000 euroa, eli noin puolet normaalihinnasta. 30 päivän vierailu on mahdollista jakaa kolmeen osaan, jos välillä pitää piipahtaa kotimaassa.\nUusi ravintola panostaa lähiraaka-aineisiin\nRaittiin ilman ja luonnonkauniin ympäristön lisäksi Castell Son Claret houkuttelee väkeä upouudella konseptiravintolalla, joka avautuu vieraille 22. huhtikuuta. Sa Clastra -ravintolan nuori kokkilahjakkuus Jordi Cantó on loihtinut paikallisiin raaka-aineisiin perustuvan elämyksen, joka on kunnianosoitus Mallorcan kulinaariselle perinnölle.\n- Esimerkiksi lampaanliha on peräisin lähilaitumilta ja mustekala Port d'Andratxista, appelsiinit tulevat Sollérista, aprikoosit Porreresin kylästä ja sitruunat hotellin puutarhasta, hotellinjohtaja kertoo. Nimensä uusi ravintola on saanut Castell Son Claretille ja muille espanjalaislinnoille tyypillisestä keskuspihasta.\nMuille kuin yöpyville vieraille ravintola avautuu heti, kun paikalliset rajoitukset sen sallivat.\nJos ateriat haluaa nauttia omassa rauhassa, huonepalvelusta voi toistaiseksi tilata tarjoiluja myös hotellin vehmaaseen puutarhaan.\nAktiivilomailua ja spa-hemmottelua\nHotellilla on aktiivilomailijoiden iloksi oma joogaopettaja, joka pitää tunteja puutarhassa ja vuoristossa. Henkilökunta auttaa myös järjestämään pyöräretkiä, golfkierroksia ja muita aktiviteetteja.\nVuoristossa vietetyn aktiivipäivän tai rankan etätyöpäivän jälkeen vieraiden kelpaa vetäytyä hemmoteltaviksi hotellin Bellesa de Claret -spahan, jonka hoidoissa hyödynnetään oman puutarhan antimia.\nCastell Son Claretilla on kaksi tervetuliaistarjousta vieraiden paluun kunniaksi:\nKun varaa seitsemän yöpymistä vuodeksi 2021, saa kaksi maksutta. Tarjous koskee kaikkia huonetyyppejä.\nKun perhe varaa kaksi Garden-, Tower- tai Pool-sviittiä, saa toisen puoleen hintaan.\nCastell Son Claretissa on 41 huonetta, ml. 5 Pool-sviittiä ja 7 Garden-sviittiä. Vaikka vuoristoinen sijainti on rauhallinen, Castell Son Claretista on vain 20 minuutin ajomatka moniin saaren tunnettuihin satamakaupunkeihin. Niistä Port d'Andratx tarjoaa tuoretta kalaa ja kalastajakylän charmia, kun taas arkkitehti Philippe Starckin piirtämä Port Adriano on luksusjahtien ja merkkimuodin tyyssija. Vain 8 kilometrin päässä hotellista on Puerto Portals, jossa on hyviä ostosmahdollisuuksia sekä monipuolinen baari- ja ravintolatarjonta. Palman sykähdyttävä suurkaupunkitunnelma taas on koettavissa vain puolen tunnin ajomatkan päässä.\nIsraelissa vihdoin avattu Six Senses Shaharut


Puutarhahetki - suurien unelmien puutarhablogi: 2021\nIloa, onnea ja kasvun ihmeitä tulevalle vuodelle!\nKaunista, kukkaisaa ja satoisaa Uutta Vuotta 2022 kaikille!\nLähettänyt Tiiu/Puutarhahetki klo 6.00 18 kommenttia:\nTunnisteet: maksaruohot, puutarhablogi, uusi vuosi\nMetsänhoitoa ja kasvimaahaaveita\nOlemme viime viikkoina käyneet silloin tällöin puuhastelemassa marraskuussa hankkimallamme metsäpalstalla. Palstalla on sekä kuusikkoa, koivikkoa että sekametsää. Nimenomaan kuusikon harvennusta meillä olisi tarkoitus tehdä nyt talven aikana, sillä juurikäävän riskin vuoksi havupuiden kaadot ja harvennukset suositellaan tehtäväksi alle +5 asteessa. Harvennettavaa ja raivattavaa palstalla riittää, mutta aiomme tehdä hommia ihan rauhassa, sen minkä milloinkin ehdimme ja viitsimme ilman mitään sen suurempia paineita. Kuusikon harvennusta jo aloitimmekin ja ensimmäiset rungot ehdimme jo pilkkomaan ja pinoamaan.\nPari runkoa on kuvanottohetkellä pilkottu ja pinottu. Lapsetkin ovat lumileikkiensä lomassa välillä halunneet käydä pulkalla kuljettamassa puunpätkiä pinon luo. Tähän on tulossa lavojen päälle useiden metrien levyinen puupino, kunhan hommat etenevät.\nKoivikon reunassakin mies teki jo pientä siistimistä. Lehtipuiden raivauksen jätämme kuitenkin pääasiassa kevääseen ja kesään.\nAina palstalla käydessämme minun on "pakko" kuljeskella haaveilemassa keväästä ja kesästä. Innolla odotan, mitä kaikkea ihanaa istutusalueilta paljastuu. Myös kasvimaaunelmat ovat joka vierailulla olleet mielessäni, ja olen kierrellyt katselemassa sopivinta paikkaa kasvimaalle ja tehnyt jo alustavia mittauksia sen koosta kylvösuunnitelmia ajatellen. Mahdollisesti hyötykasvialueita tulee palstalle useita, mutta niistä varmaankin vain perinteinen kasvimaa perustetaan ensi keväänä. Ainakin perunaa, porkkanaa ja sipulia aion kasvattaa tällä tulevalla kasvimaalla, samoin todennäköisesti muita juureksia, jotta kotonamme istutuslaatikoista vapautuu tilaa esimerkiksi kaaleille ja uusille kokeiluille.\nHerukka-alueen takana on tasainen, vanhaa peltomaata oleva alue, johon olen alustavasti suunnitellut kasvimaan paikkaa.\nHerukoiden luo alueen toiseen reunaan olen miettinyt mansikkamaakaistaletta.\nAjotie palstalle tulee kuvan oikean alareunan luota. Autoa olemme pitäneet parkissa kuvaajan selän taakse jäävällä puolella. Edessä vasemmalla on herukoiden muutaman kymmenen neliömetrin alue ja siitä suoraan eteen jatkuva kaistale on myös mahdollinen kasvimaan/hyötykasvien paikka.\nGrillikatoksen luo jää kolmionmuotoinen aurinkoinen alue, johon olen myös pohtinut jotakin istutuksia. Aivan kuvan etualalla näkyvät auton ajourat. Auto jää kuvasta hieman vasemmalle ja kääntötilaa jää peräkärrynkin kanssa runsaasti vasemmalle ja kuvaajan selän taa.\nSiemenpusseja olen jo kätköistäni kaivellut esille ja alkanut suunnitella ensi vuoden kylvöjä. Tällä kertaa teen kaksi suunnitelmaa, toisen puutarhamme istutuslaatikoita varten, toisen palstamme tulevalle kasvimaalle. Postailen kylvösuunnitelmistani lisää lähiaikoina.:)\nOletko sinä jo pohtinut ensi vuoden kylvöjä?\nIloisia vuoden viimeisiä päiviä!\nLähettänyt Tiiu/Puutarhahetki klo 6.00 3 kommenttia:\nTunnisteet: kasvimaa, metsä, metsänhoito, puutarhablogi\nKerroin aiemmin innostuneeni nyt talven aikana pajutöistä. Postailinkin jo tekemästäni pajusydämestä ja lupasin kertoa tarkemmin myös tekemästäni pajutornista. Tarvikkeiksi siihen riittävät taipuisat, oksattomat pajunvitsat ja naru, lisäksi tarvitaan sakset, oksasakset ja styrox- tai Finnfoam-levy.\nPajutorni pääsi kausivaloin koristeltuna etuovemme portaikolle.\nPajutornini on korkeudeltaan metrin ja pohjan halkaisija on 35cm. Aluksi styrox-levyyn piirretään 35 cm halkaisijaltaan oleva ympyrä, jonka kehälle tehdään tasaisin välein saksilla 15 reikää. Reikiä on oltava pariton määrä, jotta ympyrän punominen tällä ohjeella onnistuu.\nSeuraavaksi pystyyn tulevat, metrin pituiset loimipajut työnnetään paikoilleen reikiin ja niiden latvat sidotaan yhteen, jotta saadaan kartion muotoinen torni. Punonta aloitetaan alhaalta kudepajun latvalla, joka asetetaan kulkemaan loimikepin takaa oikealta puolelta. Latvasta pidetään kiinni ja sen jälkeen pujotellaan kudepaju vuorotellen aina yhden loimen takaa, yhden loimen edestä, kunnes paju loppuu. Uuden pajun tyvi laitetaan samaan loimiväliin, mihin edellinen loppui, ja jatketaan punomista vuorotellen loimien edestä ja takaa. Punomista jatketaan samaan tapaan, kunnes tornin kuvio on halutunlainen. Tornin voi halutessaan punoa esim. kokonaan umpeen tai tehdä vaakasuoria raitoja. Punonnan edetessä kannattaa samalla ohjailla loimipajuja pysymään suorassa ja tasaisella etäisyydellä toisistaan.\nLoimipajut ovat pystyssä Finnfoam-levyssä ja ne on solmittu yhteen ylhäältä. Muutama kudepaju on jo pujoteltu alaosaan.\nKudepajut pujotellaan aina vuorotellen loimipajujen edestä ja takaa.\nOmaan pajutorniini punoin alas 10cm korkean vaakasuoran renkaan, jonka jälkeen 20cm:n matkalle punoin 5cm leveää spiraalia samaan tapaan palttinapunoksella kuin alaosaankin. Sen jälkeen tein taas 10cm korkean renkaan ja jälleen 20cm matkalle 5cm leveää spiraalia. Yläosaan punoin vielä 10cm vaakasuoran renkaan. Tämän jälkeen loimipajujen latvat asetellaan toistensa lomaan spiraaliksi ja solmitaan yhteen joko pajunvitsalla tai narulla. Lopuksi pajutorni vedetään varovasti irti styrox-levystä.\nValmis pajutorni. Tästä näkee tornini kuvion selkeämmin. Spiraalit kiertävät yhden täyden kierroksen.\nItse jäin kerrasta koukkuun pajutöiden tekemiseen ja kuusenhakureissullamme keräsinkin kunnon niput pajuja seuraavia pajutöitä varten. Postailenkin näistä taas lisää, kunhan saan jotain uutta valmiiksi.\nKaikkea hyvää päivääsi!\nLähettänyt Tiiu/Puutarhahetki klo 6.00 4 kommenttia:\nTunnisteet: DIY, jouluvalot, pajut, pajutyöt, puutarhablogi, ulkovalot\nMeillä oli viime vuonna ensimmäistä kertaa joulukukkina amarylliksiä, yksi kirkkaanpunainen ja yksi yksinkertainen valkoinen, ja ihastuin niiden komeaan kukintaan silloin. Kerroinkin, että yritän saada samat sipulit kukkimaan uudestaan tänä vuonna. Amaryllikseni selvisivät hienosti hengissä kasvivalojen alla saaden myös huonekasvilannoitetta kasteluveden seassa, pääsivät kesäksi ulos ja saivat lepojaksonsa syksyllä viileähkössä ja hämärässä. Toin ne kuitenkin sisälle liian myöhään, ja kukkaan ne eivät vielä jouluksi ehtineet. Niiden sijaan meitä ovatkin nyt viime viikkoina ilahduttaneet kukinnallaan kaksi uutta amaryllista, jotka aion yrittää myös saada kukitettua uudelleen ensi vuonna.\nTänä vuonna meillä kukkivat aivan upea, vaaleanpunainen amaryllis...\n... ja näyttävä, kerrottu valkokukkainen amaryllis.\nOletko sinä saanut amarylliksia kukkimaan uudelleen?\nLähettänyt Tiiu/Puutarhahetki klo 6.00 1 kommentti:\nTunnisteet: joulukukka, kukkasipulit, puutarhablogi\nlauantai 25. joulukuuta 2021\nAiempina vuosina olemme käyttäneet kasvihuonetta talvisena ja jouluisena tunnelmointipaikkana puutarhassa, mutta nyt sen tehtävän sai kuluneena kesänä valmistunut kesäkeittiömme. Olen pikkuhiljaa viime viikkoina somistanut kesäkeittiötä jouluiseksi, ja monet glögi- ja piparihetket olemmekin ehtineet jo viettää siellä. Tervetuloa viivähtämään kanssani hetki kuvien välityksellä jouluisessa kesäkeittiössämme!\nMiehen tekemä tuikkukynttelikkö sai koristeekseen punaisen helminauhan ja alleen kuusenhavuja.\nKesäkeittiön jouluista ilmettä\nHyllyillä on mm. kynttilöitä, tonttuja, tekemäni kanervakranssi ja muita jouluisia somisteita.\nPöytätasoakin koristavat kynttilät ja havut. Aiemmasta syysasetelmasta otin syklaamit pois ja laitoin tilalle callunan, joka kestää paremmin viileää.\nTunnelmallista ja rauhaisaa joulunaikaa!\nLähettänyt Tiiu/Puutarhahetki klo 6.00 8 kommenttia:\nTunnisteet: joulu, jouluasetelma, joulukoriste, joulukuusi, jouluvalot, kesäkeittiö, puutarhablogi\nOikein hyvää, tunnelmallista ja lämminhenkistä joulua kaikille!\nLähettänyt Tiiu/Puutarhahetki klo 6.00 6 kommenttia:\nTunnisteet: joulu, joulukoriste, puutarhablogi\ntorstai 23. joulukuuta 2021\n23.luukku: Puutarhan lyhtyjä ja valoja\nTalvinenkin puutarha on todella kaunis ja tunnelmallinen, ja lisää silmäniloa sinne saa erilaisilla lyhdyillä ja kausivaloilla. Meillä on tulossa ihanan valkea joulu, ja valot korostavat näitä lumen pehmeitä muotoja. Tässäpä muutamia kuvia joulunajan puutarhastamme!\nTerassilta katsottuna. Olemme sirotelleet valonlähteitä eri puolille puutarhaa, ja tontin takaosassa oleva valonheitin tuo kivasti esille myös metsäpuutarhan lumipeitteiset puiden latvukset. Jäälyhdyt reunustavat kasvihuoneelle ja kesäkeittiölle johtavia polkuja.\nKesäkeittiö on valaistu omalla valonheittimellään, joka tosin näin hämärällä kuvattaessa saa vaalean kesäkeittiön ylivalottumaan.\nPolku kiemurtelee kasvihuoneelle, jonka takaseinässä loistavat kausivalot.\nNuotiopaikka on tosi tunnelmallinen talvisinkin.\nTämä maisema elävän pajumajan suuntaan on suosikkini talvisessa puutarhassamme.\nTunnisteet: elävä pajumaja, jouluvalot, jäälyhty, kohdevalot, kynttilä, metsäpuutarha, puutarha, puutarhablogi, talvi, ulkovalot\n22. luukku: Blogin 5-vuotissynttärit\nTänään tulee täyteen viisi vuotta siitä, kun aloitin Puutarhahetki-blogin kirjoittamisen. Aina blogin vuosipäivän aikaan olen käynyt vähän läpi kulunutta blogitaivalta etenkin viimeisen vuoden osalta. Kuten monesti olen kertonut, bloggaaminen on minulle rakas harrastus, jonka kautta saan jakaa puutarhainnostustani. Lisäksi olen sen myötä saanut uusia ystäviä, päässyt esittelemään puutarhaamme parissa puutarhalehdessä ja myös muutamat ryhmät ovat löytäneet puutarhavierailulle meille. Paljon olenkin bloggaamisesta jo saanut, ja toivottavasti myös antanut teille lukijoilleni ideoita, inspiraatiota ja välittänyt hyvää mieltä ja puutarhailoa. Innolla odotan myös, mitä kaikkea ihanaa bloggaaminen vielä tuokaan tullessaan!\nPilariruusu 'John Davis'\nTämä vuosi on ollut minulle ajankäytön suhteen haasteellinen, sillä töiden ja lapsiperhearjen pyörittämisen lisäksi olen suorittanut Omavaraisuutta luonnosta ja kasvimaalta -koulutusta. Sen vuoksi esimerkiksi oma kommentointini on laahannut ajoittain pahastikin jäljessä. Kuitenkin jokainen kommentti, jonka te lukijat olette blogiini jättäneet, on minulle tärkeä ja olen kokenut monia ilon hetkiä niitä lukiessani, joten suurkiitos niistä!\nViimeisen vuoden postauksista suosituimpia ovat olleet:\n- Oksat, karahkat ja kannot puutarhassa\n- Luonnonkivet puutarhassa, osa 1/2\n- Luonnonkivet puutarhassa, osa 2/2\n- Lukijan toive: Puutarhan oleskelupaikat\n- Unelmana omavaraisempi elämä: Kierrätys- ja säästövinkkejä puutarhaan\n- Muotopuutarhan kuulumisia\n- Lukijan toive: Puutarhan eri alueiden kehitys, osa 3/8, terassi\n- Lukijan toive: Puutarhan eri alueiden kehitys, osa 1/8, etupiha\n- Tammikuun kylvöt\nBlogin historian suosituimpia taas ovat olleet:\n- Sadevesien keräys hyötykäyttöön\n- 12. luukku: DIY Henkaritähti\n5-vuotissynttäreiden kunniaksi blogissani on ollut käynnissä viimeisen viikon ajan ihanan kukkasipulikirjan arvonta, jonka tuloksien vuoro on nyt. Arvonta suoritettiin jälleen perinteisenä lappuarvontana ja onnettarena toimi tällä kertaa vanhin lapsemme. Hehkuvat sipulikukat -kirjan voitti kaija. Laitathan minulle yhteystietosi osoitteeseen puutarhahetki@gmail.com palkinnon postitusta varten. Paljon onnea voittajalle ja kiitos kaikille arvontaan osallistuneille!\nTähän lopuksi vielä lämmin kiitos kaikille teille ihanille lukijoille, kommentoijille ja blogiyhteistyökumppaneille! Teidän ansiostanne bloggaaminen on yksi rakkaimmista harrastuksistani. <3\nTunnelmallisia ja rauhaisia joulunaluspäiviä kaikille!\nLähettänyt Tiiu/Puutarhahetki klo 6.00 7 kommenttia:\nTunnisteet: puutarhablogi, ruusu\n21. luukku: DIY Lumiset kuusenkävyt\nKeräsin yhdellä syksyn sieniretkistämme nuorimmaisemme kanssa pussillisen kuusenkäpyjä askartelua varten, ja olenkin suunnitellut monenlaista mukavaa niistä tehtäväksi tässä talven aikana. Ensimmäiset niistä päätyivät nyt koristamaan joulukuustamme. Lumiset kuusenkävyt valmistuivat tosi nopeasti, sillä niihin tarvitsi ainoastaan sitoa kiinnityslanka ja suihkauttaa pintaan lumisprayta. Ennen langan kiinnittämistä käpyjen kannattaa antaa kuivahtaa sisällä, jotta kävyn suomut avautuvat ja langan saa paremmin pujotettua niiden alle piiloon.\nKäpyjen ripustamiseen käytin vihreää lankaa. Ohutta rautalankaakin mietin yhtenä vaihtoehtona, sillä sen avulla kävyn saisi kiinnitettyä oksaan vielä luonnollisemman näköisesti. Sen kokeilu kuitenkin taitaa jäädä ensi talveen.\nLumisprayta käytin nyt ensimmäistä kertaa. Oikean suihkutusetäisyyden ja -voimakkuuden hakeminen vaati vähän harjoittelua, jotta "lumikuorrutteesta" tuli sopivan paksuinen.\nOletko sinä tehnyt lumikäpyjä joulukuuseen?\nP.s. Vielä tänään ehtii mukaan blogini synttäriarvontaan.:)\nTunnisteet: DIY, joulu, joulukoriste, joulukuusi, käpy, puutarhablogi\nmaanantai 20. joulukuuta 2021\n20. luukku: Kuusenhakuretki\nViime vuonna pääsimme ensimmäistä kertaa hakemaan kuusen omasta metsästämme, ja tuo ensimmäinen kuusenhakuretki oli ikimuistoinen. Kerroinkin silloin toivovani, että tästä tulisi meille perheen yhteinen perinne ainakin siihen saakka, kun lapset muuttavat pois kotoa. Noin viikko sitten lähdimmekin taas metsään sopivaa joulukuusta etsimään. Tällä kertaa retki oli vähän erilainen, sillä ensin haimme puun pikkupalstaltamme ja jatkoimme sieltä matkaa läheiselle mökkipalstallemme, jossa ehdimme touhuta monenlaista. Keräsin sieltä reilusti tarpeita havukransseja varten, sillä mies harvensi tiheää kuusikkoa. Lisäksi leikkasin mukaan pajuja, jotta voin talven aikana punoa niistä kaikenlaista kivaa. Lapset taas viihtyivät tämän ajan mökkipihalla lumileikeissä.\nAamuhämärän sinisenä hetkenä sopivan joulukuusen etsinnässä\nMökkipalstaltamme löytyy nuotiopaikka, joten eväsleivät, piparit ja lämmin glögi oli hyvä nauttia sen ääressä.\nKuorma lähdössä kotiin. Joulukuusen lisäksi mukaan tarttui hyvä satsi pajun- ja kuusenoksia kaikenlaisiin punonta- ja askartelutöihin.\nTunnelmallista alkavaa jouluviikkoa!\nP.s. Blogini synttäriarvontaan on vielä pari päivää aikaa osallistua.:)\nLähettänyt Tiiu/Puutarhahetki klo 6.00 Ei kommentteja:\nTunnisteet: joulu, joulukuusi, metsä, puutarhablogi\n19. luukku: Kausivaloja ja kynttilöitä jouluisessa sisustuksessa\nRakastan kynttilöitä, ja niitä poltetaankin meillä paljon etenkin näin pimeään vuodenaikaan. Myös kausivaloja tykkään käyttää sisustuksessa, ja niille on kiva keksiä välillä muitakin käyttötapoja kuin vain ikkunoiden koristelu. Keräsin tähän postaukseen yhteen muutamia ideoita ja diy-vinkkejä viime vuosilta niin kausivalojen kuin kynttilöidenkin käyttöön jouluisen tunnelman luomisessa. Linkeistä löytyvät ohjeet näiden tekemiseen.\nLangasta tehdyt valopaketit ovat hauskan näköiset tavallisten pakettien kanssa. Kuvan tavalliset paketit ovat tyhjiä pahvilaatikoita, jotka olen kääräissyt joulupaperiin ihan vain sisustusmielessä. Tänä vuonna nämä koristepaketit saavat olla kuusen alla, kunnes sinne jouluaattona ilmestyy ihan oikeita joululahjoja.\nHenkaritähti oli parin vuoden takainen villitys, ja meillä se luo edelleen tunnelmaa hämärtyviin iltoihin.\nTämä itse tekemäni pajusydän ohjeineen löytyi tämänvuotisesta joulukalenteristani luukusta\nKoristeltu lyhty sopii myös sisätiloihin.\nMeillä talo on kahdessa tasossa, ja tasojen välillä katossa kulkee tumma palkki, johon kausivalojen seuraksi ripustan joulun ajaksi koristepalloja. Valot saavat olla paikoillaan ympäri vuoden, mutta niitä pidetään päällä vain syksyisin ja talvisin.\nVaihtelua perinteisille kynttilänjaloille saa helpoilla lasipulloihin tehtävillä kynttilänjaloilla.\nPullot on täytetty vedellä, kuusen oksilla ja varvuilla.\nHuurteiset tuikkukupit ovat kauniita ja tosi helppoja tehdä.\nHaljenneita tarjottimia tai lautasia tuunaamalla saa kivoja alustoja kynttilöille.\nKynttilät voi nostaa myös lämpöä kestäviin lasiastioihin kasvitelineeseen.\nVanhasta puupölkystä syntyi tuikkukynttelikkö.\nP.s. Blogini synttäriarvonnassa on palkintona ihana puutarhakirja. Vielä ehdit arvontaan mukaan.:)\nTunnisteet: DIY, henkaritähti, joulu, joulukoriste, jouluvalot, kynttelikkö, kynttilä, kynttilälyhty, puutarhablogi\nlauantai 18. joulukuuta 2021\n18. luukku: Puutarhavierailulla: Tertin kartanon yrttitarha, Mikkeli\nParina viime viikkona olen esitellyt upeaa Tertin kartanon muuripuutarhaa. Tällä kerralla lähdemmekin vierailulle aivan sen lähellä sijaitsevaan yrttitarhaan, jossa riittää myös kaunista kukintaa. Yrttitarhan alueelta löytyy keittiöyrttien lisäksi mm. salaatteja, papuja ja muita hyötykasveja sekä syötäviä kukkia. Tervetuloa mukaan kuvakierrokselle tähän ihastuttavaan keittiöpuutarhaan!\nHyötytarhakin voi olla todella kaunis. Mustat metalliset kasvituet ovat kivannäköisiä.\nAlueelta löytyy paljon erilaisia kasveja. Taustalla pilkottaa myös lavatarha.\nErilaiset syötävät kukat värittävät aluetta.\nKasvit on istutettu geometristen kuvioiden mukaan.\nTarhasta löytyy myös hauska humalamaja.\nAjuruoho leviää komeana, violettina kukkamattona. Sen takana kukkii mm. kurkkuyrtti.\nYrttitarhan keskeltä, tuoksuvien ajuruohomattojen luota löytyy viihtyisä istuskelualue.\nSeuraavalla kerralla aloitamme kuvakierrosta täysin toisenlaisen puutarhan lumoissa, jolloin luvassa on mm. upeita varjoisia siimeksiä, laajoja istutusalueita ja ihanaa kotipuutarhamaista tunnelmaa.\nP.s. Vielä ehdit mukaan blogissani käynnissä olevaan synttäriarvontaan.:)\nTunnisteet: kotimaan puutarhakohde, maanpeitekasvi, puutarha, puutarhablogi, puutarhamatkailu, puutarhavierailulla, syötävät kukat, yrtit, yrttitarha\n19. luukku: Kausivaloja ja kynttilöitä jouluisessa...\n18. luukku: Puutarhavierailulla: Tertin kartanon y...\n17. luukku: Joulun leikkokukkia\n16. luukku: Synttäriarvonta\n15. luukku: Mörköjen joulua\n14. luukku: DIY Havukranssi\n13. luukku: DIY: Helmikuuset\n12. luukku: Lyhdyn koristelua\n11. luukku: Puutarhavierailulla: Tertin kartanon m...\n10. luukku: Joulukuinen puutarha\n9. luukku: Kukkatarhan Joulumaa\n8. luukku: Siemenarvonta\n6. luukku: Unelmana omavaraisempi elämä: Kuukauden...\n4. luukku: Puutarhavierailulla: Tertin kartanon mu...\n2. luukku: Joulukukka-asetelmia\n1. luukku: DIY Helpot oksatähdet


maria.lahteenmaki.blog: Apua, lattia kallistuu\nApua, lattia kallistuu\nHeräsin aamuyöstä siihen, että ovikello soi. Havahduin ja katsoin kelloa enkä todellakaan aikonut mennä avaamaan. Nousin kuitenkin ylös ja kuulostelin: hetken päästä alkoi kuulua avunhuutoja: "...apua, auttakaa ihmiset; auttakaa; auttakaa minua!..." Vedin nopeasti aamutakin niskaani ja menin rappuun. Siellä oli pieni laiha vanha nainen rollaattorin kanssa, hätääntyneen oloisena.\nHän valitti kuolevansa nälkään kun ei ollut saanut ruokaa moneen päivään, ja pelotti hirveästi. Rauhoittelin häntä ja vein takaisin hänet asuntoonsa, hain puhelimen ja soitin hätänumeroon. Sieltä minua pyydettiin katsomaan vanhuksen jääkaappiin, oliko tämä oikeasti ilman ruokaa: ei ollut. Jääkaappiin oli laitettu perusruokaa, mutta ei lämmitettäviä eineksiä. Asunto oli siisti, suorastaan asumattoman näköinen verrattuna lapsiperheiden koteihin tai tutkijoiden runsaisiin työhuoneisiin.\nKerroin vanhukselle, että jääkaapissa oli kyllä syötävää, eikö hän ollut huomannut? Ei hän ollut arvannut ottaa toisten ihmisten kaapista mitään. Lämmitin hänelle karjalanpiirakan ja annoin lasin maitoa odotellessamme ambulanssia. Vanhus ei tiennyt mikä vuosi oli menossa, eikä sitä, mikä vuorokaudenaika oli, mutta sen hän muisti, että joulu on tulossa. Eikö hänellä ollut ketään sukulaista, jolle voisin soittaa? Ei ollut kuin yhtä iäkäs veljen vaimo ja tämänkin numero oli kadonnut: "...tähän on mennyt ihmisen elämä". Minua ihan kylmäsi kuinka yksinäinen tuo vanhus oli. Kun ambulanssi tuli, vanhus huokasi ja oli melkein onnellinen.\nErikoinen aamu, erikoinen päivä. Kun töiden päätteeksi saavuin rautatieasemalle, minut pysäytti viisikymppinen humalainen nainen, joka pyysi minulta purkkaa tai pastillia (!). Kun kaivoin laukkuani, hän kertoi, että hänen elämänsä meni päin v:tä. No miksi, minä kysyin. No, hän oli menettänyt työnsä ja sitten kuoli mies. Pitäisikö sitä elämää saada vähän järjestykseen? Ei ne auta, ei ne välitä. Ketkä? Sosiaaliviranomaiset, ne virastoissa. Annoin rouvalle pastilleja ja hän kiitti ikäänkuin olisin antanut hänelle satasen ja laittoi pastillit taskuun: hän halusi vain puhua jollekin.\nJunassa avasin e-hesarin. Nyt oli minun vuoroni huutaa apua! Siellä muuan rehtoriksi päässyt entinen historianopettaja ihan tosissaan esitti, ettei haitannut vaikka Itä-Helsingin lukiolaiset eivät lue kolmeen-neljään vuoteen yhtään historian kurssia. Nyt on kyllä jäänyt rehtorilta muutama kirja lukematta ja iso asia ymmärtämättä. Ilman oman maan historiaa, sitä koskevan tiedon ylläpitämistä, uudistamista ja siirtämistä nuoremmille sukupolville ei ole koko kansakuntaa, EI OLE SUOMEA!, ilman historiallista tietoa ei ole käsitystä globaaleista, eurooppalaisista eikä kansallisista yhteiskunnallisista kehityskaarista, ei omasta kulttuurista, ei identiteetistä, ei Suomen paikasta maailman kartalla.\nOpetuksen kautta historiallinen tieto tuo raamin nuorten maailmankuvan rakentumisprosessiin, antaa sisältöä minäkuvan muotoutumiselle, vaikuttaa poliittisiin asenteiden suuntautumiseen, suhteuttaa, jäsentää ja opettaa erottamaan olennaisen ja epäolennaisen, auttaa sulattamaan tiedontulvan tuottamaa informaatioähkyä, opettaa argumentoimaan ja näkemään muutoksia pitkällä aikajänteellä. Historianopetus on näistä syistä fundamentaalinen kollektiivista ja yksilöllistä omakuvaa rakentava perusoppiaine siinä missä äidinkielikin. Lisää historianopetusta kouluihin, niin Suomikin voi paremmin!\nNäin Suomen 100-vuotisjuhlinnan aattona on todella valtiollisestikin ajattelematonta ja äärimmäisen lyhytnäköistä, vaarallista ja pelottavaa kaivaa maata ’Suomen’ alta väheksymällä historiaa, sen opettamista ja kulttuuriperintöämme. Miettikääpä kolmekymmentä vuotta eteenpäin, kun tuo historiaton sukupolvi astuu puikkoihin: apua!\nUuvuttavan päivän lopuksi avasin television iltauutisiin; antiikin aikaisten skyyttien kulta-aarre kuumensi Ukrainan ja Venäjän ennestäänkin kireitä suhteita. Toinen ulkomaan pääuutinen koski 1500-luvun lopulla vaikuttaneen brittikirjailija Shakespearen tuotantoa. Siellä sentään ymmärretään historian päälle. Joku tässä nyky-Suomea elähdyttävässä teknokraattis-hengettömässä innostuksessa närästää minua todella paljon.\nTästäkin huolimatta, rauhallista joulua kaikille!\nLähettänyt Maria.Lähteenmäki.Blog klo 20.58


STERILOITAVAT IN-PLACE- TEOLLISET FERMENTORIT JA BIOREAKTORIT\nBRS:n teollisen mittakaavan fermentorit ja bioreaktorit on suunniteltu pilot- ja teollisprosesseihin sekä teolliseen skaalaamiseen. Biotekniikka- ja lääketiedelaitoksille ehdotamme erillisiä yksiköitä ja täysin varustettuja linjoja.\nKaikki laitteet on suunniteltu GMP- ja FDA-standardien mukaisesti.\nSaatavilla olevat tilavuudet: 100/150/200/300/450/750/1000 l ja enemmän, enintään 60 000 l.\nItsenäiset fermentorit ja fermentaatiolinjat bakteeri-, hiiva- ja sieniviljelyyn, joita käytetään biotekniikka-, lääke- ja elintarviketeollisuudessa.\nBioreaktorit ja linjat eläinsolujen viljelyyn, joita käytetään proteiinien ja mAb:n tuotantoon.\nKiinteän faasin fermentorit.


Toimistosihteeri on historiaa! Virtuaaliassistentti on tämän päivän juttu! Kyse on etänä työskentelevästä työntekijästä, joka auttaa yrittäjää tai toimihenkilöä päivittäisissä rutiintehtävissä. Yhteystietohaut, tutkimustyöt ja presentaatiot kannattaa ulkoistaa virtuaaliassistentin käsiin. Vapaudu kiireestä ulkoistamalla epäolennaiset tehtävät ja keskity siihen mitä osaat!\nEtätyöskentelyä helpottavia palveluita\nKirjoittanut: Saara Huikkola\nMyAgentilla kaikki työskentelevät etänä. Etätyöskentelyn ansiosta asiakkaamme eivät maksa esimerkiksi turhista toimitilakuluista ja pystymme tarjoamaan assistenttipalveluamme mahdollisimman edullisesti. Lisäksi etätyöskentelyn joustavuuden ansiosta työ MyAgentin virtuaaliassistenttina sopii hyvin erilaisiin elämäntilanteisiin. Kysyimmekin etätyöskentelyn asiantuntijoilta eli omilta virtuaaliassistenteiltamme, mitkä palvelut ja sovellukset ovat heillä tukeneet etätyöskentelyä.\nAloita vuosi tehokkaammin MyAgent-pilottijaksolla!\nSähköpostissa odottaa kasa vastaamattomia viestejä, uudet alkavat projektit painavat päälle ja asiakastapaamisiakin pitäisi sopia. Lomalta paluu alkaa yrityksissä usein työläissä merkeissä. Päivät venyvät ja silti tuntuu, että aika ei vaan riitä. Kasaantuneiden työtehtävien kanssa ei onneksi tarvitse tuskailla yksin. Kuluneen vuoden aikana MyAgent on saanut kiitosta tukemalla lukuisia yrityksiä, johtohenkilöitä ja yrittäjiä työkiireiden keskellä. Lue millaisia tehtäviä olemme suorittaneet asiakkaillemme ja kuinka edullisesti ja helposti voit kokeilla palveluamme nyt omassa toiminnassasi.


Minde: Minä vs. Paperi: Korukoplan haastekoru\nMinä vs. Paperi: Korukoplan haastekoru\nPaperi ei kyllä koskaan ole ollut mun juttu. Osaan tehdä vain liimaisia töherryksiä ja epämuodostuneita möhkäleitä, ei puhettakaan mistään hienoista skräpätyistä korteista ja valokuva-albumeista! Tästä huolimatta höynähdin mukaan korukoplan haasteeseen jossa aiheena oli paperi.\nKävin taistoon eilen illalla (aina niin ajoissa) ilmaislehden ja kahdesta kohtaa rikkinäisten saksien kanssa.\nLopputuloksia tulee tässä, olkaa hyvä ja yrittäkää tykätä näistä edes vähän ja vaikka säälistä. :D\nKyseessä on siis korvikset ja rinta/hiuskoru :)\nRintakoru onnistui vielä ihan hyvin kun sai aika isoista paperinpaloista väkertää ja onhan tuo melkeen symmetrinen! Hyvä minä! (Oisittepa nähneet sen harjoituskappaleen...:D) Sitten korvikset...\nKorviksista piti sitten tehdä vähän pienemmät joten paperinpalatkin pieneni roimasti. Vähän koloset ja lommoset ja muutenki epäsymmetriset ja nolot näistä sitten tuli! Onneksi sanomalehtipaperi epämääräisine kuvioineen armahtaa edes vähän. ;)\nKokoluokkaa näkyy vähän tässä viimeisessä kuvassa. Allekirjoittaneen aamu-unet jäi pahasti kesken, joten naama oli parempi sensruroida kuvasta kokonaan :P\nSemmoset. Jännä nähdä mitä muut ovat saaneet aikaan. Epäilen että jotain vähän hienompaa. :D Käy kattomassa täältä lista osallistujista.\n(ps. edellisessä päivityksessä on vielä käynnissä se arvonta, aikaa osallistua 14.2. asti!)\nLähettänyt Miina klo 11:01 ap.\nTunnisteet: haaste, hiuskorut, korukopla, korvakorut, rintakorut\nMags 10. helmikuuta 2013 klo 11.05\nEi kai kukaan mittanauhan kanssa sun korvia lähesty :-D Miusta nää on oikein söpöset!\nMiina 10. helmikuuta 2013 klo 11.06\nJoo toivottavasti ei! :D Kyllä noista aika hyvin näkyy kauemmaskin että sakarat sojottaa vähän mihin sattuu mutta sojottakoon! Ei välitetä siiitä ;)\nMeke 10. helmikuuta 2013 klo 11.36\nUpea oivallus ja kaunis lopputulos :)\noutiriina 10. helmikuuta 2013 klo 11.41\nminä tykkään kovasti, varsinkin rintakorusta. pitkine - tai no ainakin puolipitkine - hiuksineni vähän epäilen tuon monisakaraisen käyttäytymistä korvakoruna, mutta toisaalta, lähes aina pidänkin kuontaloni nutturalla tai vähintään ponnarilla ;)\nTanja Marita 10. helmikuuta 2013 klo 11.45\nNäähän on mainiot :) ei tartte sääliä, pärjäävät hyvin! Upeasti näperretty :)\nGesi 10. helmikuuta 2013 klo 11.47\nOi! Tykkään ihan valtavasti näistä!\nHelmi 10. helmikuuta 2013 klo 11.50\nEleettömän kauniit! (mietin pitkään oikeantuntuista sanaa, enkä ole varma löysinkö sitä vieläkään... Joka tapauksessa tykkään kovasti.)\nVikki 10. helmikuuta 2013 klo 11.56\nEi kannata yhtään vähätellä!\nIdeana ihan loistava juttu, enkä nyt näkisi näissä mitään virheitäkään. Nämä ovat ihan parhaita,juuri tällaiset ideat!\nEila 10. helmikuuta 2013 klo 14.47\nHei,hieno oivallus ja hyvää työtä. Itse en tuohon pystyisi!\nKivat ja mukavan keveät varmaankin. Tykkään♥\n... rok 10. helmikuuta 2013 klo 17.01\nnämä on hienompaa !!!\nSuntsa 10. helmikuuta 2013 klo 17.42\nTurhaat oot vaatimaton; nämähän on superhienot! Nappaan ideanvarastuslistalleni. Miten kekseliäästi ilmaista paperia voikaan käyttää.\nJaana 10. helmikuuta 2013 klo 20.31\nHienot, kekseliästä :)\nOthel 10. helmikuuta 2013 klo 21.43\nOrigami on aina niin tyylikästä... Korvakorut näyttävät tosi toimivilta päälle puettuina. Isot mutta kevyet, mikäs sen mukavampaa.\nAkvamarin 11. helmikuuta 2013 klo 7.13\nKekseliästä, hauskaa ja taidokasta! Hyvä sinä!\nKoralli 11. helmikuuta 2013 klo 10.58\nNämä "tähtöset" olivat mun tytön suosikkit. Ohjeet kiitos. Mahtavat. T:) Koralli\nSara 11. helmikuuta 2013 klo 17.51\nHienot on! Ei olis multa onnistunut :)\nJohanna 11. helmikuuta 2013 klo 20.26\nHienot korut tuli! Korvikset on tosi kivan näköiset korvissa:).\nSelma 12. helmikuuta 2013 klo 22.17\nRusnia 10. maaliskuuta 2013 klo 15.07\nUpeat! Paperin kierrätystä parhaimmillaan ja mitkä mahdollisuudet nykymaailmassa näille löytyykään. Jos yhteen kuosiin kyllästyy, saa nopeasti uudet tilalle.\nItse on aina kriittinen omille töilleen. Olen huomannut saman itsessäni kun mietin kehtaako jotain käsityötä näyttää blogissa. Samoin käy koruille, joista omasta mielestä ei ihan onnistunut niin kuin ajattelin ja joku haluaa sen väen väkisin ostaa suoraan kaulasta... ; )


Leivonnaiset Nokia | Tutustu leipomomme tarinaan\nYrityksen tarina – Sorttiina\nMitä saakaan aikaa suurella sydämellä, viisaudella ja kätevillä käsillä?\nJouluna 1964, ollessani vain 2,5-vuotias, sain isoisältäni hänen itse tekemänsä pienen punavalkoisen keittiön. Jo näistä ajoista juontaa kiinnostukseni leipomiseen. Koen, että olin etuoikeutettu, kun sain aivan pienestä pitäen olla mukana niin äitini kuin isoäitinikin kanssa oppimassa leipomisen jalon taidon. Vuosien varrella kiinnostukseni vain lisääntyi ja leivonnaisten tuotekehittely ja eri tekniikat veivät mennessään.\nElämän polut ovat kuitenkin niin moninaiset. Pitkä matka täytyi kulkea näistä lapsuuden enteistä ja kuinka olisinkaan voinut tietää, mihin pienestä keittiöstäni polku johtaa.\nVuonna 2012 koitti 50-vuotissyntymäpäiväni ja päätin, että nyt jos koskaan on vihdoin aika perustaa oma leipomo. Tunne oli niin vahva, että en voinut olla kääntämättä tätä välilehteä elämässäni.\nLeipomoni aloitti toimintansa keittiöstämme, kotimme sydämestä, vuonna 2013. Halusin aina ja haluan jatkossakin, että kaikki leipomossani on konstailematonta, kotitekoisen makuista ja oloista – aina leipomoni nimeä myöten. Niin syntyi Sorttiina!\nKohdallani sanonta ”lapsi leikkii tulevaisuutensa” kävi sittenkin toteen.\nTule käymään leipomossamme Nokialla! Meiltä saat maukkaat leivonnaiset arkeen ja juhlaan.


TTT-Klubin kevät 2020 tarjoaa yleisölle musiikin ja komedian uniikkiputiikin - Kohokohdat.fi (Tampere)\nEtusivu Keikat Jazz Tampere TTT-Klubin kevät 2020 tarjoaa yleisölle musiikin ja komedian uniikkiputiikin\nNina Myan konsertissa 14.5.2020 kuullaan huipputason kotimaista jazzlaulua soul- ja gospel-mausteilla.\nTampereen Työväen Teatterin ravintolanäyttämö TTT-Klubi tarjoaa kevätkaudella yleisölle runsasta ja monivivahteista ohjelmistoa ainutlaatuisen tunnelmallisissa tiloissaan.\nKeväällä 2020 TTT-Klubilla nähdään 15 eri musiikkivierailua, 10 yksilöllistä stand up -iltaa sekä yli 20 teatterinäytäntöä.\nJazz, blues ja maailmanmusiikki musiikkiohjelmiston kärkenä\nTyytyväisen yleisön TTT-Klubi on vakiinnuttanut asemansa\nVaikka vuonna 2011 perustettu TTT-Klubi on emoteatteriaan 110 vuotta nuorempi, se on jo vakiinnuttanut asemansa laadukkaana tamperelaisena esittävien taiteiden kotina ja illanviettopaikkana. Elokuussa 2019 verkkokyselynä toteuttu kysely sai 393 vastaajaa ja heistä 99 % ilmoittivat voivansa suositella TTT-Klubia muille.\nKatso TTT-Klubin ohjelmisto kokonaisuudessaan\nEdellinen artikkeliTampereestakin voi tulla jazzin suurkaupunki – G Livelab Tampere tuo jazzin maailmantähdet Suomeen tänä keväänä\nSeuraava artikkeliItalialainen Apericena valloittaa lauantaisin Trattoria Tammerin puistossa


Oikeusministeriö: Vaikutusvallan väärinkäyttö kriminalisoitava – helsinginmetro\nOikeusministeriö: Vaikutusvallan väärinkäyttö kriminalisoitava\nKyseessä on oikeusministeriön ja Poliisihallituksen rahoittama korruption ongelma-alueita kartoittava tutkimushanke, jonka kautta toivottavasti saadaan syvällisempää tietoa suomalaisen korruption muodoista, levinneisyydestä ja siihen osallistuvista toimijoista.\nJulkisuuteen eilen STT:n kautta putkahtanut ehdotus on jo saanut Keskusrikospoliisissa kannatusta. Koska Hyvä veli -verkostot jne. Silti joku, esimerkiksi Esko Aho, varmaan edelleen kysyy miksi, hv-kerhothan on hyvä juttu?\nTutkija Catharina Groop pohti asetelmaa oikeusministeriön sivustolla julkaistussa blogikirjoituksessa heinäkuussa näin:\n(…) prosessiin pitäisi heittäytyä, sillä demokraattiseen vastuullisuusprosessiin osallistumalla voimme myötävaikuttaa korruption torjumiseen. Tämä taas on kaikkien edun mukaista, sillä korruptiolla on negatiivinen vaikutus yhteiskunnan taloudelliseen, poliittiseen ja sosiaaliseen kehitykseen sekä jokaisen kansalaisen mahdollisuuksiin hyvään elämään.\nKerroin viime viikolla yksityiskohtia siitä, miten rakennusteollisuuden lobbypaperit vaikuttivat hallituksen metropäätökseen. Lukuunottamatta yhtä yleisesti Kivenlahden metroa kannattavaa mielipidekirjoitusta mitään vastinetta tms. ei ole kuulunut eivätkä vastuulliset ministerit useista yhteydenottopyynnöistä huolimatta ole kommentoineet.\nPosted on 2 syyskuu, 2014 2 syyskuu, 2014 by Tommy\tThis entry was posted in Korruptioepäily and tagged ehdotus, esitys, hyvä veli-verkosto, korruptio, oikeusministeriö, poliisihallitus, työryhmä. Bookmark the permalink.\n← Mordorin hallintoa\n”Relevanttia on se paljonko se tulee maksamaan ja miten se rahoitetaan” →


Miten kyberturvallisuusstrategia toteutetaan | Finnish Consulting Group\nMiten kyberturvallisuusstrategia toteutetaan\nJarno Limnél - Professori\nKyberturvallisuus on tämän päivän yhteiskunnille ja yrityksille strateginen asia. Turvallisuus näyttäytyy sekä välttämättömyytenä että mahdollistajana. Pelkkä ymmärrys ei riitä vaan tarvitaan käytännönläheinen strategia turvallisuuden parantamiseksi. Esityksessä kuulet miten strategia tehdään.\nIhminen turvallisuuden keskiössä\nIhminen on turvallisuuden keskiössä, niin heikoimpana lenkkinä kuin tärkeimpänä voimavarana. Teknologian kehityksestä huolimatta juuri ihmisen valinnat ja teot ratkaisevat. Ymmärryksen lisääminen on viisauden alku sekä välttämättömyys meille jokaiselle.\nJarno Limnél, professori, Aalto yliopisto\nJarno Limnéll on kyberturvallisuuden professori Aalto-yliopistossa ja dosentti Tampereen Teknillisessä yliopistossa. Hän työskentelee myös Kyberturvallisuusjohtajana Insta Group Oy:ssä. Koulutukseltaan hän on sotatieteiden tohtori, valtiotieteiden maisteri ja upseeri.


Kun ihmiset etsivät VPN-sovellusta heidän erityisvaatimuksiaan varten, he yrittävät saada mahdollisimman paljon puolueettomia tietoja. Jos olet Android-käyttäjä, joka etsii sopivaa palveluntarjoajaa, olet saattanut törmätä pahamaineiseen yksityisyyskeskeiseen, Panama-pohjaiseen palveluntarjoajaan, NordVPN: ään..\nYhtenä alan kuuluisimmista tietosuojapalveluista se saa melkein kiitosta melkein kaikista näkökohdista. Tämä opas keskittyy NordVPN: n tarjouksiin Androidille. Tarkempia näkymiä varten voit lukea jopa tämän NordVPN-katsauksen, joka vei meidät BestVPN.coon koko päivän analysoidakseen ja kirjoittaakseen.\n1 NordVPN Android-arvostelu\n2 NordVPN Android-lataus\n3 Kuinka asentaa NordVPN Androidille\n3.1 Virallisen NordVPN-sovelluksen asentaminen\n3.2 NordVPN: n asetus manuaalisesti OpenVPN Connect -sovelluksen kautta\n4 NordVPN Android TV -laatikko\n5 Parhaat NordVPN-tarjoukset Androidille\n6 NordVPN for Android -virheet / -ongelmat\n6.1 NordVPN Android ei toimi\n6.2 NordVPN Android-yhteyden muodostaminen ei onnistu\n6.3 Asioiden kääriminen\nAndroid-sovelluksen tarkistaminen oli melko helppoa, koska sovellus kattoi kirjaimellisesti kaikki päät ja tarjosi asiakkaille maksimaalisen mukavuuden. Kaunis ja suoraviivainen muotoilu lisäksi sovellus on melko intuitiivinen ja tämä VPN-palvelu toimii sujuvasti verkkosivustojen ja VoD-palveluiden lukituksen poistamiseen ja tarjoaa sinulle maksimaalisen turvallisuuden. Muut NordVPN: n Android-käytön edut:\nOhita häiritsevät mainokset - Yksi huonoimmista asioista tutkiessaan Internetiä on nykyään ärsyttävien / räikeiden mainosten liiallinen lataaminen, joka jatkuvasti virkaa sinua esiin näytöllä. NordVPNs tarjoaa CyberSec-ominaisuuden, joka estää nämä ei-toivotut ponnahdusikkunat, automaattisen toiston mainokset ja muun materiaalin - jolloin voit nauttia sujuvasta selauskokemuksesta. Mainosten ja seurantalaitteiden estäminen lisää jopa lastausnopeutta!\nSuojaus viruksilta / haittaohjelmilta - Kun CyberSec-ominaisuus on päällä, voit olla varma, että saat parhaan mahdollisen suojan jäljittäjiä, haittaohjelmia, viruksia, robottihallintaa ja muita tietoverkkouhkia vastaan, joiden tarkoituksena on hakkeroida laite ja varastaa henkilökohtaisia tietoja. Käyttäjät saavat jopa hyvän tietoturvan DDoS: lta (hajautettu palvelunesto), katkaiseen tiedonsiirron bottiverkon ohjauspalvelimen ja kompromitoivan sisällön välillä.\nSuojaus vaarallisilta verkkosivustoilta - Vaikka Internet on kasvanut huomattavasti vuosien varrella, sinulla on silti hyvät mahdollisuudet löytää joitain varjoisia / vaarallisia verkkosivustoja, jotka huijaavat käyttäjät huijauksiksi tietojenkalastelun ja muiden tietoverkkojen kautta. CyberSec-ominaisuus skannaa säännöllisesti verkkosivustojen osoitteet suosittujen backlistien perusteella, mikä suojaa sinua kaikilta väärentäviltä verkkosivustoilta, jotka haluavat huijata sinua ostamaan jotain tai paljastamaan henkilökohtaisia tietoja.\nSuojaa digitaalista henkilöllisyyttäsi - NordVPN: n tiukkojen nollapalkkikäytäntöjen, ominaisuuksien, kuten DNS-vuodonsuojauksen, automaattisen tapinkytkimen, ja protokollien, kuten DoubleVPN ja Onion over VPN, ansiosta VPN on yleensä yksi markkinoiden turvallisimmista palveluista tällä hetkellä. Voit olla varma, että henkilöllisyytesi pysyy nimettömänä koko ajan, jopa poistamalla VoD-palveluiden eston tai virtaamalla laittomasti sisältöä epävirallisilla / kolmannen osapuolen sovelluksilla / SaaS.\nNordVPN: n lataaminen Android-laitteellesi ei edellytä rakettitieteitä. Käyttäjillä on tyypillisesti kaksi vaihtoehtoa saada sovellus. Ensimmäinen on yksinkertaisesti siirtyä sivulle https://nordvpn.com/download/, selata alas ja napsauttaa Android-linkkiä. Toinen on käydä Google Play Kaupassa, kirjoita “NordVPN” hakupalkissa ja paina “Asentaa” painiketta. Molemmat prosessit kestävät tuskin 2-3 minuuttia!\nKuinka asentaa NordVPN Androidille\nKun kyse on NordVPN: n asettamisesta Androidille, sinulla on kaksi vaihtoehtoa: käytä VPN-palvelua manuaalisesti tai sovelluksen kautta. Riippumatta siitä, mitä vaihtoehtoa valitset, käytät samalla turvallisuustasolla. Sinulla on kuitenkin enemmän vapautta määrittää ja lisätä ylimääräisiä suojaustasoja, jos valitset manuaalisen reitin. Seuraavaksi käsittelemme molempia prosesseja päätöksenteon helpottamiseksi sinulle!\nVirallisen NordVPN-sovelluksen asentaminen\nSiirry kohtaan NordVPN’virallisella verkkosivustollasi ja tilaa sopiva suunnitelma.\nLataa Android-sovellus verkkosivustolta tai Google Play Kaupasta.\nKun olet asentanut, kirjoita allekirjoittamasi suunnitelman käyttöoikeustiedot.\nPaina sisäänkirjautumispainiketta saadaksesi pääsyn VPN-ominaisuuksiin.\nSiirry asetuksiin ja ota käyttöön “CyberSec” suojauksen lisäämiseksi.\nNordVPN: n asetus manuaalisesti OpenVPN Connect -sovelluksen kautta\nAvaa selain ja lataa täältä NordVPN .ovpn -määritystiedostot.\nSiirry Google Play Kauppaan ja lataa / asenna OpenVPN Connect.\nKun olet asentanut, käynnistä sovellus ja napauta valikkopainiketta.\nvalita “Tuonti” ja etsi aiemmin lataamasi .ovpn-määritystiedosto.\nKirjoita NordVPN-tilisi käyttäjänimi ja salasana. Hit kytkeä!\nNordVPN Android TV -laatikko\nYksi parhaimmista asioista liittyessäsi NordVPN: ään on, että voit aina olla varma, että saat yhteensopivuuden useiden laitteiden / laitteistojen kanssa. Nauhaleikkurit, huijauskadot ja elokuva- / TV-show-geeksit voivat nyt huokaista helpotusta tietäen, että myös Android TV -laitteille on olemassa NordVPN-sovellus! Se on ladattavissa molemmilta: Google Play Store ja Amazon App Store.\nParhaat NordVPN-tarjoukset Androidille\nYhtenä markkinoiden näkyvimmistä VPN-palveluista monet ihmiset etsivät halvimpia vpn-tiedostoja. Suoritettuaan perusteellisen analyysin virallisella verkkosivustolla ja useilla muilla foorumeilla / yhteisöillä, opimme, että Androidille ei tällä hetkellä ole saatavana erikoistarjouksia. Voit kuitenkin edelleen valita heidän erityisen vuotuisen kaupan, joka antaa sinulle huomattavan alennuksen 41%, alentamalla kuukausikustannuksia 11,95 dollarista 6,99 dollariin (laskutetaan 83,88 dollaria 12 kuukauden välein).\nNordVPN for Android -virheet / -ongelmat\nKun käytät NordVPN: ää Androidille, saatat joskus kohdata tiettyjä virheitä / ongelmia, jotka vaativat apua. Jäljempänä olemme keskustelleet yleisistä asioista ja niiden parhaista ratkaisuista.\nNordVPN Android ei toimi\nOn monia syitä siihen, miksi Androidille tarkoitettu NordVPN ei ehkä toimi sujuvasti. Internet-yhteyden katkaiseminen tai palvelimen käyttämättömyys eri protokolloissa on kuitenkin usein tärkein syy. Varmista, että Internet-yhteys on kytketty ongelman ratkaisemiseksi. Jos mikään muu ei toimi, harkitse sovelluksen uudelleenasentamista.\nNordVPN Android-yhteyden muodostaminen ei onnistu\nYhteysongelmia saattaa johtua siitä, että Android-sovelluksen NordVPN-sovellus ei saa oikeaa todennusta. Varmista, että sallit pääsyn kaikkiin NordVPN-ominaisuuksiin. Jos asiat eivät edelleenkään toimi, harkitse Internet-yhteyden vianetsintää.\nVietettyään noin 3–4 tuntia NordVPN for Android -sovelluksen suorituskyvyn ja ominaisuuksien arvioimiseksi, on turvallista sanoa, että saat verkossa suuren nimettömyyden ja yksityisyyden. Turvallisuuden parantamiseksi on runsaasti ominaisuuksia, ja sovellus tarjoaa aivan uskomattoman yhteensopivan myös Android TV: n kanssa. Suoritimme myös WebRTC- ja DNS-vuototestin, mutta emme löytäneet puutteita turvallisuudessa.\nNordVPN contre ExpressVPN


Enkulin käsityöt: Joulukalenteri 1 päivä\nIhana Susanna lähetti minulle kauneimman joulukalenterin ikinä. Tietenkin avaan kaikki luukkuni täällä blogissani.\nTässä Joulukuun ensimmäinen luukku.\nRunoa ei saa kopioida, koska se on varmaankin Sussun omaa tuotantoa. (Jälkikirjoitus, Susanna ilmoittaa että runo ei ole omansa)\nLenkki ja ihana runokortti\nTänään oli kiva Joulukuun ensimmäinen.\nKaunista! Hauska idea tuo saranarengas :)\n1. joulukuuta 2014 klo 20.22\nTäytyy korjata, että korteissa olevat tekstit eivät ole mun omiani. Aika ei antanut periksi keksiä omia tähän hätään ;) Hyvää joulun odotusta ystäväinen!\n2. joulukuuta 2014 klo 7.26\nUpea luukku! Varmasti aattona sinulla on ihana kirja kasassa.\n2. joulukuuta 2014 klo 14.50